Nakon uspeha koji su postigla prethodna izdanja u 110 gradova sveta, 20. marta 2019. ponovo se održava Dan italijanskog dizajna, inicijativa koju promoviše Ministarstvo spoljnih poslova i međunarodne saradnje Republike Italije u saradnji sa Ministarstvom kulture Republike Italije, Trijenaleom u Milanu, Italijanskom agencijom za spoljnu trgovinu ICE, Konfindustrijom, Salonom nameštaja u Milanu, Asocijacijom za industrijski dizajn, Fondacijom “Compasso d’Oro” i Federacijom "Federlegno Arredo" s ciljem da se obeleži izvanrednost italijanskog dizajna u svetu kao značajnog sektora italijanske kulture i privrede. U ovu inicijativu uključeno je 100 “ambasadora” italijanskog dizajna koji u preko 100 gradova širom sveta polazeći od teme “Dizajn i grad budućnosti. Kvalitet života i nove granice stanovanja” ističu ulogu dizajna Made in Italy u poboljšanju kvaliteta života.\nPovodom trećeg izdanja Dana italijanskog dizajna Ambasada Italije u Beogradu i Italijanski institut za kulturu u Beogradu predstavljaju predavanje arhitekte Matea Fantonija iz Studija Fantoni u Milanu koje će se održati u sredu, 20. marta, u 19.00 časova u Muzeju nauke i tehnike u Beogradu. Tom prilikom će ambasador italijanskog dizajna, Mateo Fantoni, sa arhitektom Zoranom Đukanovićem sa Arhitektonskog fakulteta u Beogradu razmeniti iskustva i diskutovati o odnosu između dizajna i održivosti u ekonomskom, društvenom i ambijentalnom smislu.\nU Muzeju nauke i tehnike biće predstavljena i izložba “Deset reči” koja obuhvata radove 30 dizajnera u usponu koji su ilustrovali deset reči italijanskog jezika vezanih za svet kulture i projektovanja. Izložba je rezultat projekta "Italianism” koji valorizuje vezu između italijanskog jezika i sveta projektanata a čije poslednje izdanje je realizovano na temu “Dizajn reči. Reč dizajnerima”.\nDatum: sre 20 mar 2019\nU saradnji sa : Museo scienza e tecnica, Università Belgrado


Novinar Nenad Živković: Mere REM za pristojnije medije\nIzvor: FoNet, 14.03.2019.\nNovinar portala Pančevo Si Ti Nenad Živković pozdravio je danas to što je Regulatorno telo za elektronske medije (REM) izreklo meru upozorenja Televiziji Pančevo.\nZbog višednevne hajke protiv njega ocenio je da odluka REM pokazuje da nadležne institucije ipak vode računa o tome kakvi se medijski sadržaji pojavljuju u javnom prostoru.\nŽivković je izrazio nadu da će, zahvaljujući takvom stavu REM, ubuduće biti daleko manje neprimerenih i neprofesionalnih priloga da bi na kraju imali pristojnu medijsku scenu, saopštila je Fondacija Slavko Ćuruvija.\nDobro je da je REM uputio takvu vrstu poruke da je izveštavanje RTV Pančevo ne samo neprimereno, već i da nije dozvoljena hajka na neistomišljenike, rekao je on.\nIzvršna direktorka Fondacije Slavko Ćuruvija Ivana Stevanović podsetila je da REM najčešće odbacuje prijave građana protiv emitera koji krše Zakon o elektronskim medijima i napomenula da ovaj slučaj pokazuje da je REM ipak moguće probuditi i naterati da radi svoj posao.\n„U ovom slučaju RTV Pančevo je sistematski vodila besprizornu i nedopustivu kampanju protiv Živkovića, koristeći neverovatan rečnik i opasne insinuacije. Time je ne samo dovela u zabludu svoje gledaoce, već je direktno ugrozila Živkovićevu bezbednost“, izjavila je Stevanović.\nPrijavu REM uputio je portal Pančevo Si Ti, a Fondacija Slavko Ćuruvija i Centar za istraživanje, transparentnost i odgovornost (CRTA) pozvali su građane da putem aplikacije – gradjaninastrazi.rs šalju prijave REM.\nAkciji se odazvalo 328 građana, navodi se u saopštenju. Savet REM ima mogućnost izricanja mera – opomene, upozorenja, zabrane emitovanja programa 24 časa, kao i oduzimanje dozvole za emitovanje.\nOvog puta REM građanima nije slao pojedinačne odgovore, već je svoju odluku objavio na svom sajtu.\nNa zvaničnom sajtu REM, navodi se da je Savet tog tela izrekao dve mere upozorenja RTV Pančevo zbog povreda odredbi Zakona o elektronskim medijima i Pravilnika o zaštiti ljudskih prava u oblasti pružanja medijskih usluga.


Saradnja /U Raiffeisen banci potpisan ugovor Austrijske razvojne banke i AS Holdinga / Radio Sarajevo\nFoto: Raiffeisen Bank/Svečano potpisivanje ugovora između Austrijske razvojne banke i AS Holdinga\n22. 01. 2019. u 15:57:00 Promotivni tekst\n“Kroz uslugu pronalaska strateških i finansijskih partnera nastojimo klijentima omogućiti nove izvore finansiranja i premašiti njihova očekivanja u sferi unaprijeđenih usluga kada god je to moguće. Klijentima želimo biti pouzdan partner ali i finansijski savjetnik. Izuzetno nam je drago što je Austrijska razvojna banka prepoznala kvalitet AS Holdinga kojem je na ovaj način omogućen rast i razvoj proizvodnje, izvoza te kreiranje više od 330 novih radnih mjesta”, izjavio je Karlheinz Dobnigg, predsjednik Uprave Raiffeisen banke, te dodao:\n“Ova saradnja Raiffeisen banke i Austrijske razvojne banke je zaista bila uspješna u proteklom periodu te vrlo pozitivno dočekana od strane naših klijenata”.\n“Radujemo se što imamo priliku sarađivati s AS Holdingom te podržati njihovo poslovanje u modernizaciji i proširenju proizvodnih linija. Naša investicija će omogućiti rast kompanije, a što će kreirati stotine novih radnih mjesta te doprinijeti jačanju lokalne industrije i privrede”, kazala je Sabine Gaber, članica Izvršnog odbora Austrijske razvojne banke.\nTagovi: Raiffeisen banka sporazum saradnja ulaganja


U toku uređenje parkinga kod „Maksija“ – GM Press\nParking u zoni Zelene, Robne i Mlečne pijace, kao i novog tržnog centra od velikog je značaja za sve koji dolaze u ovaj deo grada. Prostor se nalazi uz novoizgrađenu ulicu Vuka Karadžića i građanima će biti omogućeno bezbedno parkiranje.\n-Na ovaj način biće obezbeđeno novih 45 parking mesta .Omogućeno je da se usluga plaća sms porukom, po najnižoj ceni od 20 dinara. Korisnici parkinga mogu kupiti dnevnu dok je stanarima zgrada omogućena kupovina mesečne karte po povlašćenoj ceni od 699 dinara –kaže Božidar Vučetić, direktor JP za izgradnju.\nBožidra Vučetić, direktor JP za izgradnju\nPrema rečima Božidara Vučetića, direktora JP za izgradnju, cilj je da se u delu grada uz rekonstruisanu ulicu Vuka Karadžića omogući bezbedno parkiranje i izbegnu problemi u saobraćaju.\nUređenje novog parkinga finanisra JP za izgradnju u ukupnom iznosu od milion i po dinara.\nDirektor JP za izgradnju osvrnuo se i na dosadašnji rad parking servisa koji je ocenio kao odličan.\n–Zadovoljan sam radom Parking servisa, to je poseban profitni centar koji daje izuzetne rezultate. U početku je bilo teško, imali smo određene probleme a li sada sve funkcioniše besprekorno –istakao je Vučetić.\nInače, u planu Parking servisa je 1200 parking mesta, koliko je predviđeno projektom ali se prema raspoloživim finansijkim sredstvima taj posao obavlja parcijalno.\nTags: božidar vučetić, JP za izgradnju, parking kod maxija, parking servis


Turski demonstranti skinuli holandsku zastavu sa konzulata (video) - Sputnjik Srbija\nTurski demonstranti skinuli holandsku zastavu sa konzulata (video)\n12:35 12.03.2017 (osveženo 12:42 12.03.2017) Preuzmite kraći link\nDemonstranti okupljeni ispred konzulata Holandije u Istanbulu na kratko su danas skinuli zastavu Holandije sa zgrade i umesto nje stavili tursku zastavu, javila je agencija „Frans pres“.\nDemonstranti su se okupili u znak protesta zbog odbijanja Holandije da dozvoli turskoj ministarki za porodicu Fatmi Betul Sajan Kaji da održi predizborni skup u Roterdamu.\nMinistarka za porodicu sprečena je da uđe u konzulat Turske u Roterdamu, zbog čega je na Tviteru napisala da svet mora da zauzme stav u ime demokratije i protiv ovog fašističkog akta i dodala da se takvo ponašanje prema „ženskom ministru“ ne može prihvatiti.\nMinistarka je proglašena nepoželjnom i privedena kako bi je sprečili da se obrati skupu u znak podrške turskom predsedniku Redžepu Tajipu Erdoganu u Roterdamu.\nKao odgovor na to, Ministarstvo spoljnih poslova Turske saopštilo je da holandski ambasador u Ankari ne mora da se vraća „još neko vreme“ sa odsustva.\nTurska ministarka privedena u Holandiji\nkonzulat, zastava, protesti, Holandija, Turska


Intersport> Blog > Trčanje > 5 saveta za prelazak sa zimskog na prolećno trčanje\nAutor: Nevena/ March, 2022\nProleće donosi čitav niz stvari koje svakom trkaču izmame osmeh na lice. Za početak tu su oprema koja je ponovo veselih i jarkih boja i prirodni vitamina D.\nVerovatno ste prilično oduševljeni da izađete sa trake za trčanje i izađete napolje, barem ja znam da jesam – ili, ako ste već trčali napolju, da odbacite te jakne i rukavice, prestanete da brinete o vetru i ledu i naravno, promenite svoju fitnes rutinu.\nSa zadovoljstvom vas obaveštavamo da je završeno ono što je verovatno bilo dugih, prohladnih nekoliko meseci treninga u zatvorenom prostoru i kilometraže na traci za trčanje ili trčanja po smrzavanju.\nIpak, budite oprezni jer oduševljeni lepim vremenom i nođeni elanom koji nas vodi u proleće, lako možemo da prteramo sa kilometražom ili tempom. Ove greške mogu da nas odvedu u povredu i pauzu a to niko ne želi.\nZato sa vama deli mojih 5 saveta kako da napravite bezbednu tranziciju sa zimskog na prolećno trčanje:\nOdvojite vreme da pogledate svoje patike i uverite se da su spremne za povećanje kilometraže koju prelazite. Prave patike su važne za opštu mehaniku trčanja, ako nosite istrošene patike a povećate kilometražu, možete da se povredite.\nNove patike su uvek dodatna motivacija za trkače\nBaš kao i vaš automobil ili bicikl i vaše telo ima potrebu za malim servisom svremena na vreme. Proleće je odličan tajming da posetite lekara i uradite osnovne sportske preglede kako bi ste se uverili da je telo spremno za naporne treninge koji vas olekuju.\nTakođe, ako ste imali povrede u prošlosti, ovo je odličan trenutak da posetite fizioterapeuta ili doktora specijalistu koji može da uradi kontrolu kako se povreda ne bi ponovila.\nSamo zato što nije glavna letnja sezona ne znači da ne morate da se zaštitite od sunca. Čak i po oblačnim danima, krema za sunčanje je jednako neophodna za vaše trčanje kao i pravi par nogavica ili helanki, kako bi vaša koža bila bezbedna i izbegla oštećenja od sunca.\nU sezonu uđite lagano sa postepenim treningom srenjih dužina, laganijih tempo treninga i sa manje intervala nego što ste navikli.\nSunčani dani su savršena prilika da pronađete lake, kraće trke u kojima ćete uživati sa prijateljima i porodicom dok se lakše vraćate u redovnu rutinu treninga. Ovo će vam pomoći da budete odgovorni prema svom glavnom cilju i da se dobro spremite za glavnu trku sezone koju ste sebi zacrtali kao cilj. Pogledajte kalendar svih trka u Srbiji i regionu na sajtu trcanje.rs\nAutor: Uroš Zmijanac @uroszmijanac


Polaznik ovog programa steći će znanja i vještine potrebne za pospremanje i čišćenje u hotelima i ostalim turističkim objektima itd.\nPolaznik ovog programa steći će znanja i vještine potrebne za dobru organizaciju vježbi joge i pilates treninga itd.\nPolaznik ovog programa ovladat će znanjima o hotelijerstvu, hotelima i njegovim odjelima. Steći će znanja i ovladati vještinama potrebnim za organizacijiu poslovanja hotela i rukovođenje.\nTrajanje: 238 satiMjesto: Istarska županija, Puladetaljnije\nTrajanje: 214 satiMjesto: Istarska županija, Puladetaljnije\nTrajanje: 132 sataMjesto: Istarska županija, Puladetaljnije\nTrajanje: 174 sataMjesto: Istarska županija, Puladetaljnije\nPolaznik ovog programa steći će znanja i ovladati vještinama potrebnim za organizaciju rada u ugostiteljskom objektu, rukovođenje, kreiranje ponude usluga kao i njihovo promoviranje.\nTrajanje: 4 mjesecaMjesto: Istarska županija, Puladetaljnije\nTrajanje: 5 mjeseciMjesto: Istarska županija, Puladetaljnije


Domaći električni bicikli na sajmu automobila! - LookerWeekly.com magazin\nUkoliko ste ljubitelji dvotočkaša i četvorotočkaša sajam automobila u Beogradu je Vaše pravo mesto za odmor svih čula. Novi modeli automobila i motora vodećih svetskih proizvođača su tu da Vam podignu adrenalin u krvi, ali i da pokažu sve novotarije koje su već implementirane ili će biti implementirane u modelima koji oduzimaju dah i menjaju percepciju o kvalitetu života. Naš najveći i jedini proizvođač električnih bicikala kompanija E prime i na ovogodišnjem sajmu automobila u Beogradu imaće značajan nastup. Na dva prostrana štanda kompanija E prime predstaviće nove modele svojih popularnih električnih bicikala Effecto i Effecta, kao i višenamnski tricikl koji je nešto sasvim novo na ovim prostorima.\nSvojevrsni doček proleća, buđenja prirode i svega lepog u njoj, ove godine biće organizovan u vidu manifestacije Spring fest!\nMotorola Moto G7 serija telefona pripada srednjoj klasi, ali je proizvođač uložio mnogo truda da i po performansama i po izgledu koketira sa premium klasom. Takav slučaj je i sa Moto G7 Plus modelom koji smo dobili na...


Izgrađen Vizitor centar na tvrđavi Fetislam na Dunavu - Novosti - Turistički svet\nIzgrađen Vizitor centar na tvrđavi Fetislam na Dunavu\nPovodom završetka projekta "Nasleđa na granici Dunava" u srednjovekovnoj tvrđavi Fetislam kod Kladova članovi međunarodnog projektnog tima obišli su novosagrađeni Vizitor centar sa tri lamele površine 1.200 m2.\nProjekat "Nasleđa na granici Dunava" iz IPA fondova sufinansirala je Evropska unija u okviru prekogranične saradnje Rumunija–Srbija. Ukupan budžet projekta je 2,3 mil EUR, donacija EU za njegovu realizaciju u opštini Kladovo iznosi 1.039.000 EUR, uz učešće lokalne samouprave od 15%.\nLider na projektu je opština Kladovo, dok su partneri Episkopija iz Turn Severina, opština Brošteni i Asocijacije iz Lupše.\n- Izgradnja Vizitor centra jedan je od segmenata projekta čiji je glavni cilj povećanje atraktivnosti kulturnog i slobodnog turizma u graničnom području Borskog i okruga Mehedinci - naglasila je Nevenka Boldorac, šef kabineta predsednika opštine Kladovo, navodi se na zvaničnom sajtu ove opštine.\nOčekivanja su da se izgradnjom viztorskog centra na ulazu u srednjovekovnu tvrđavu Fetislam upotpune turistički sadržaji koji mogu doprineti afirmaciji turističke mreže u prekograničnim zonama dve susedne zemlje, smatra Mihai Kokrkodel istraživački menadžer iz Turnu Severina. Na završetku projekta čija je realizacija počela 8. juna 2017. i trajala je do 7. juna 2019. u Kladovu je održana konferencija za novinare na kojoj su predstavljene aktivnosti uz konstataciju da je to najvredniji ugovor koji je opština Kladovo sprovela u okviru programa prekogranične saradnje.


EVROLIGA: Đorđevićev Fener bolji od Žalgirisa nakon velikog preokreta, Gudurić briljirao! - Sportska centrala\n20 jan 2022. 21:37\nKošarkaši Fenerbahčea slavili su u 22. kolu Evrolige, nakon velikog preokreta, u svojoj Ulker areni protiv litvanskog Žalgirisa sa 73-67.\nU ovoj utakmici su gosti od samog početka poveli i nisu ispuštali prednost sve do poslednje deonice, kada je turski tim ipak stigao do preokreta.\nVeć na startu su košarkaši Žalgirisa napravili veliku seriju i poveli sa 9-0, posle trojke Karolisa Lukosijunasa. Do prvog dvocifrenog vođstva došli su na nešto manje od šest minuta do kraja prvog poluvremena, košem Mareka Blaževića (21-9).\nTim našeg nekadašnjeg selektora Aleksandra Đorđevića ipak je održavao pristojan zaostatak, pa je na poluvremenu njegov tim bio u zaostatku od samo 6 poena (30-24), posle koša Dešona Pjera na dve sekunde do odlaska na veliki odmor.\nNakon povratka na parket, gosti su se ponovo razgoropadili, pa su posle novih koševa Blaževiča povratili dvocifrenu prednost (35-24), kaja je ovog puta nastavila da raste, do maksimalnih +17 (43-26), posle nove trojke Lukosijunasa. Tada se domaći tim pribrao i postepeno smanjivao deficit, sve dok ga Tarik Biberović na dva i po minuta do kraja trećeg kvartala nije ponovo spustio na jednocifren (48-41).\nUsledio je period oscilacije rezultata, pa se tako prvo Fener približio na samo 2 poena manjka početkom poslednje četvrtine (51-49), da bi ubrzo potom Litvanci opet ostvarili solidu razliku, kada su poveli sa 60-51 trojkom Ulanovasa.\nDo izjednačenja su domaći stigli trojkom Polonare, a zatim i do prve prednosti posle polovičnog učinka sa slobodnih bacanja Marka Gudurića, na nešto više od tri minuta do kraja utakmice. Možda je i ključna bila trojka našeg beka na 43 sekunde do kraja za 69-67, posle koje njegov tim nije ispuštao prednost.\nUpravo je Gudurić bio najbolji na utakmici sa 19 poena, 4 skoka i 5 asistencija, dok je kod Žalgirisa Ulanovas imao 16 poena, 7 skokova i asistenciju.


Florida: Stari softver ne može da obradi današnje troškove zdravstvene zaštite - Penzin\nPočetna Magazin Godine Ekonomija Florida: Stari softver ne može da obradi današnje troškove zdravstvene zaštite\nFlorida: Stari softver ne može da obradi današnje troškove zdravstvene zaštite\nEkonomijaMagazin GodineTehnologija i obrazovanje\nDržavni računarski softver Floride za upravljanje troškovima zdravstvene zaštite svojevremeno je napravljen tako da može da obradi do milijardu dolara troškova korisnika tokom 24 sata. A onda je došla inflacija…\nMeđutim, onda je došlo 30 godina inflacije, porasta broja intervencija, i, ono što je sredinom 1980-oh bilo nezamislivo, danas se desilo – troškovi na dnevnoj bazi lako prelaze milijardu.\nZa sada se sistem održava tako što se troškovi razbijaju u rate kako bi dnevni promet bio ispod zacrtane granice. Ipak, to samo odlaže problem jer se troškovi dodatno gomilaju, a nema naznaka da će nastati trend pada.\nDodatno, svih pet državnih agencija dobile su nalog na potražuju bilo kakve isplate koje prelaze pet miliona dolara, s obzirom da je i ovo još jedan limit starog softvera.\nCena zamene sistema prema proceni iz marta 2014. godine iznosiće 500 miliona dolara, tako da će sadašnji fsoftver biti aktuelan još nekoliko godina.\nU budžetu za ovu godinu predviđeno je svega 9 miliona samo za fazu planiranja. Prethodni (neuspeo) pokušaj iz 2007. godine koštao je 100 miliona, piše PYMNTS.\nTags:FloridaračunariSjedinjene Američke Države SADsoftverzdravstvena zaštitazdravstvo\nJAR: Kompanije bi morale plaćati plate i doprinose i tokom štrajka\nKejt Vinslet: Šta uopšte znači to - videćeš kad napuniš 30?


Predsjednik Republike Turske Redžep Tajip Erdoan (Recep Tayyip Erdogan) pozvao je sve muslimanske zemlje da iskoriste sve resurse i zajednički zaustave nasilje nad muslimanskom manjinom Rohinja u Mijanmaru.\n- Želimo sarađivati sa vladama Mijanmara i Bangladeša na rješavanju problema u toj regiji i sprečavanju dalje eskalacije humanitarne krize - izjavio je Erdoan na otvaranju prvog Samita nauke i tehnologije Organizacije islamske saradnje (OIC) u kazahstanskom glavnom gradu Astani, prenosi TRT.\nErdoan je također kazao da je Turska već ponudila svaku vrstu pomoći vladi Bangladeša za zbrinjavanje muslimana koji su iz krizne mijanmarske pokrajine Arakan izbjegli u tu zemlju.\n- Sve međunarodne organizacije, a posebno mi iz muslimanskih zemalja, moramo zajednički raditi i iskoristiti sve resurse da zaustavimo nasilje nad muslimanima Mijanmara - poručio je Erdoan.\nTurski predsjednik ranije je najavio da će pitanje stradanja mijanmarskih muslimana staviti i na dnevni red rasprava na predstojećoj sjednici Generalne skupštine Ujedinjenih nacija. Rohinje su već godinama najveća i najugroženija etnička manjina u svijetu, a već nekoliko sedmica se suočavaju sa novim valom nasilja u mijanmarskoj regiji Arakan.\nObjavio: Pon, 11/09/2017 - 10:37


Ministarstvo privrede je formiralo radnu grupu koja za cilj ima izradu predloga nacrta zakona koji će uređivati stečaj preduzetnika, u skladu sa Programom za rešavanje problematičnih kredita za period od 2018. do 2020. godine Vlade Republike Srbije, a koji će regulisati pitanje stečaja preduzetnika. Naime, Zakon o stečajnom postupku („Sl. glasnik RS“, br. 84/2004 i 85/2005 – dr. zakon) iz 2004. godine predviđao je mogućnost pokretanja stečajnog postupka preduzetnika, ali kako taj institut u praksi nije doživeo svoju primenu, isti je ukinut Zakonom o stečaju („Sl. glasnik RS“, br. 104/2009, 99/2011 – dr. zakon, 71/2012 – odluka US, 83/2014, 113/2017, 44/2018 i 95/2018) 2010. godine.\nSrpsko stečajno zakonodavstvo bi ovakvim zakonskim rešenjem bilo upotpunjeno, te se teži tome da se sam stečaj preduzetnika odvija brzo i efikasno. Treba naglasiti da bi ovakav iskorak u srpskom zakonodavstvu mogao da znači i skoro regulisanje ličnog bankrotstva. Postavlja se pitanje kada će postojati mogućnost da se pokrene stečaj nad preduzetnikom. Na nivou radne grupe raspravlja se o uslovu da iznos dugovanja preduzetnika mora biti viši od 50.000,00 evra. Upravljanje stečajem preduzetnika biće povereno administratoru, čija je funkcija identična onoj koju poseduje stečajni upravnik u postupku stečaja privrednih društava, te bi isti vršio popis dugova, poverilaca i imovine preduzetnika.\nOstaje nepoznato da li će ovakvo zakonsko rešenje implementirati u postojeći Zakon o stečaju ili će se formulisati poseban zakon koji će regulisati način na koji će se odvijati stečajni postupak preduzetnika. Budući da je institut preduzetnika predviđen Zakonom o privrednim društvima, te da predstavlja institut koji je prema svim svojim karakteristikama između pravnih i fizičkih lica, gotovo je izvesno da će ovaj zakon pretrpeti izmene i dopune u ovom pogledu.


Gastarbajteri nisu dobrodošli na Balkanu, njihove pare jesu - Dijalog.net\nNaslovna Politika Gastarbajteri nisu dobrodošli na Balkanu, njihove pare jesu\nGastarbajteri nisu dobrodošli na Balkanu, njihove pare jesu\nPostavljeno 11. April 2020.\nMinhen, 10. april 2020. – Gastarbajteri čije zarade hrane mnoge porodice na Zapadnom Balkanu, odjednom više nisu dobrodošli i njihove domovine ih doživljavaju kao teret.\nPredsednik Srbije Aleksandar Vučić otišao je još korak dalje i direktno ih optužio za širenje pandemije i zloupotrebu zdravstva, piše nemački dnevnik Zidojče cajtung.\n“Dok druge države pokreću sve poluge i brojne avione kako bi svoje državljane koji su ‘nasukani’ u inostranstvu ponovo doveli u domovinu, sa Balkana odjekuju sasvim drugačiji signali“, piše list.\nTa poruka, na primer u slučaju bosanskog ministarstva inostranih poslova, glasi “ostanite u državama u kojima se sada nalazite“, ali slične poruke dolaze i iz ostalih zemalja regiona, piše minhenski dnevnik.\n“Svi ti gastarbajteri od čijih doznaka u domovini žive mnoge porodice i za čiji se povratak inače tako ofanzivno vrbuje, odjednom su nepoželjni i doživljavaju se kao teret“, piše list.\nU Srbiji, najvećoj zemlji Zapadnog Balkana sa najvećim brojem gastarbajtera, predsednik Aleksandar Vučić je, navodi Zidojče cajtung, otišao i korak dalje.\n“On povratnicima, koji su zbog krize sa korona virusom izgubili radna mesta, a time i pravo boravka u inostranstvu, direktno pripisuje krivicu za širenje pandemije“, piše list koji podseća i na Vučićevu optužbu da su “neki od povratnika znali da su inficirani” i da su došli u Srbiju “da se besplatno leče“.\nNemači dnevnik prenosi i tvrdnju predsednika Srbije da je to što je dozvolila povratak svih svojih državljana, bila “jedina velika greška njegove vlade u sadašnjoj situaciji” i da “bez toga ne bi bilo ni četvrtine sadašnjih problema“.\nZidojče cajtung ocenjuje da su srpske vlasti “očigledno radi zastrašivanja” povratnika produžile karantin po prelasku granice sa 14 na 28 dana.\nNemački dnevnik konstatuje da na Zapadnom Balkanu “diskriminatorno deluju i rigidne zabrane izlaska napolje u nekoliko država regiona, koje pogotovo pogadjaju starije ljude“, prenosi Euractiv.\nPrethodno Otvorena vrata pravosuđa: O slobodi i ograničavanju prava mirnog okupljanja građana Srbije\nSledeće Predsedavanje EU Nemačke obeležiće korona virus\nTop Tags Civilno društvo mladi mediji Srbija i Evropska unija konkurs lokalna samouprava OCD Evropska komisija Vlada Republike Srbije ljudska prava Evropska unija evropske integracije istraživanje vladavina prava Društvo


НОВ УДАРАЦ ПУТИНУ: Маршал Хафтар судбину Либије препушта овој земљи\nNOV UDARAC PUTINU: Maršal Haftar sudbinu Libije prepušta ovoj zemlji\n19-04-2019 17:40 Svet Planeta\nAmerički predsednik Donald Tramp razgovarao je u ponedeljak telefonom sa libijskim vojnim komandantom Kalifom Haftarom o tekućim antiterorističkim naporima i potrebi da se u Libiji dođe do mira i stabilnosti, saopštila je danas Bela kuća.\nKalif Haftar (Foto: Jutjub)\nU saopštenju se navodi da je Tramp prepoznao značajnu ulogu feldmaršala Haftara u borbi protiv terorizma i obezbeđivanju naftnih rezervi Libije.\nBilo je reči i o zajedničkoj viziji za tranziciju Libije u stabilan i demokratski politički sistem, prenosi Rojters.\nRojters konstatuje da je nejasno zašto je Bela kuća čekala nekoliko dana da objavi informacije o razgovoru.\nU četvrtak su i SAD i Rusija saopštile da u ovom trenutku ne mogu da podrže rezoluciju UN koja poziva na primirje u Libiji.\nAgencija podseća i da su u četvrtak minobacačke bombe pale na predgrađe Tripolija i zamalo pogodile jednu kliniku. To se događa u drugoj nedelji Haftarove ofanzive na libijsku prestonicu, koja je u rukama međunarodno proznate vlade.\nO novonastaloj situaciji u Kijevu pročitajte OVDE.\nMARVELOV IZVEŠTAJ O TRAMPOVOM UPRAVLJANJU BELOM KUĆOM: Ko ne sarađuje taj je neprijatelj\nNOVE RAZMERE EPIDEMIJE: Stanje u Kongu sve gore\nAMERIKANCI LIKUJU: Mala evropska država udarila šamar Rusiji, Venecuela je sada u još goroj situaciji\nSIRIJSKE ZASTAVE SE ZAVIJORILE U KIJEVU! Ukrajinci ustali za Asada! (VIDEO)\nAMERIČKI STRUČNJAK: Ova politika ne vodi nigde, SAD i EU podeljeni oko metoda za Kosovo!


Objavljen spisak reprezentacije Srbije za kvalifikacione prozore - PRess Serbia\nHome » News » Objavljen spisak reprezentacije Srbije za kvalifikacione prozore\nOrlove očekuju mečevi protiv Letonije i Belgije.\nSelektor košarkšake reprezentacije Srbije Svetislav Pešić saopštio je spisak igrača za mečeve narednog kvalifikacionog prozora za Svetsko prvenstvo koje se 2023. održava u Japanu, na Filipinima i u Indoneziji. Orlovi 30. juna igraju protiv Letonije u Rigi, dok će tri dana kasnije dočekati Belgiju u Nišu. Pripreme reprezentacije Srbije počeće 23. juna.\nNa Pešićevom spisku nalaze Aleksa Avramović, Aleksa Uskoković, Aleksa Novaković, Ognjen Jaramaz, Danilo Anđušić, Miloš Teodosić, Vanja Marinković, Dejan Todorović, Nemanja Dangubić, Uroš Trifunović, Dejan Davidovac, Nemanja Bjelica, Balša Koprivica, Boriša Simanić, Marko Jagodić-Kuridža, Filip Petrušev, Dušan Ristić, Marko Pecarski, Boban Marjanović, Nikola Jović.\nReprezentacija Srbije trenutno se nalazi na deobi prvog mesta u grupi A sa Letonijeom. Obe selekcije imaju skor od tri pobede i jednog poraza i obezbedile su plasman u finalnu fazu.\nPRess Serbia > News > Sport > Objavljen spisak reprezentacije Srbije za kvalifikacione prozore\nTagovikosarka kvalifikacije reprezentacija reprezentacija srbije


Partneri Štark Arene – Štark Arena\nDa bi se planirani program Štark Arene u potpunosti realizovao u skladu sa postavljenim standardima, bilo je neophodno obezbediti značajna materijalna ulaganja. Ovom prilikom se zahvaljujemo kompanijama prijateljima koji su prepoznali svoj interes i uzeli učešće u organizaciji naših događaja.\nNaslovno sponzorstvo „Beogradske arene“ za period od 2017. pa u narednih pet godina, dodeljeno je Atlantic grupi, nakon što su u procesu izbora Grad Beograd i Arena Beograd d.o.o. doneli odluku da je pristigla najpovoljnija Ponuda. Narednih pet godina „Beogradska arena“ će nositi nazi po poznatom domaćem brendu „Štark arena“.\nBrendovi koje Atlantic grupa okuplja u svom portfoliju nose dugu tradiciju kvaliteta, a najdublje korene pustio je Štark – simbol pažnje, brige i prijateljstva koje predstavlja i prepoznatljivi simbol Štarkova srca. Iste ove vrednosti ćemo promovisati i u našem partnerskom projektu, Štark areni.


Zaev potpisao ostavku Istaknuto\nAutor A.J Jan 03, 2020\n"Očekujem da već tokom dana bude započeta procedura i da bude izabrana tehnička Vlada", rekao je Zaev.\nIstakao je da očekuje da cijeli postupak prođe bez problema, podsjećajući da je sistem izbora Vlade u tehničkom mandatu pojednostavljen još 2016. godine.\nNakon što ostavka Zaeva bude prihvaćena, predsjednik Sobranja obavještava predsjednika Sjeverne Makedonije Stevu Pendarovskog koji bi potom funkciju premijera u tehničkom mandatu trebao dodijeliti Oliveru Spasovskom, trenutnom ministru unutrašnjih poslova, a kojeg je predložio SDSM, a podržao i opozicioni VMRO-DPMNE.\nPodsjetimo, nakon odluke Evropske unije da odgodi početak pristupnih pregovora sa Sjevernom Makedonijom, politički čelnici u toj zemlji dogovorili su se da se ide na prijevremene parlamentarne izbore.\nSarajlić podnio ostavku\nMahathir podnio ostavku\nUSA ubile iranskog generala, Trump naredio likvidaciju\tVučić neće u Crnu Goru na Badnji dan


BLOG: Da li i vaše preduzeće ove godine prelazi na poslovanje u oblaku? - PANTHEON\nPrethodna godina bila je, blago rečeno, izazovna za kompanije širom sveta. Konstanta poslovanja bili su poremećaji koji su pratili kompanije tokom cele godine. Kompanije sa lokalnim rešenjima za upravljanje poslovanjem bile su prisiljene da uvedu brze promene, ali ih je sputavala potreba zaposlenih za radom na daljinu odnosno od kuće. Kompanije koje su već poslovale u oblaku, međutim, imale su veću fleksibilnost da se bolje nose sa svim promenama koje je doneo Covid-19. Sistemi u oblaku omogućavaju zaposlenima da rade bilo gde i imaju siguran pristup potrebnim sistemima i podacima.\nPandemija ne mora biti jedini razlog da utvrdite da vaš sistem zaostaje za brzim razvojem tehnologije i vašeg poslovanja i da ne prati potrebe vaših kupaca.\nIako se preduzeća raduju postpandemijskom razdoblju, mnogi će morati da razmotre kako da zadovolje različite potrebe i prioritete sa ograničenim resursima. Smatrate li da se i dalje borite sa lokalnim sistemima koji više ne odgovaraju vašem poslovanju, možda čak i zaostaju za nekoliko verzija jer je ponovna nadogradnja dugotrajna i skupa? Možda vam izgleda da ste zaglavili u naizgled bezizlaznoj situaciji.\nDobra vest je …\nDobra vest je da je pojava novih tehnologija znatno poboljšala mogućnosti za prelazak na fleksibilnije poslovanje. Promenjiva priroda poslovnih programa u oblaku daje kompanijama nove, razne mogućnosti da brzo poboljšaju način poslovanja i povećaju efikasnost prilagođavanjem, uzimajući u obzir specifičnosti kompanije. Dakle, hoće li 2021. biti godina kada će vaše poslovanje konačno preći na moderan poslovni program u oblaku?\nKako znati da li je poslovanje u oblaku prava opcija za vaše preduzeće?\nKada budete spremni da razmotrite prebacivanje svog poslovanja u oblak, morate odgovoriti na tipična pitanja o poslovnom programu kao što su: koji su poslovni zahtevi, zahtevi po pitanju funkcionalnosti, zahtevi integracije?\nKada upoređujete poslovne programe u oblaku, pre kupovine najpre treba da procenite stepen fleksibilnosti, jednostavnosti upotrebe i prilagođavanja / konfiguracije programa. Ako smatrate da je poslovna fleksibilnost presudna za vaše poslovanje u budućnosti, to bi trebalo da bude vrlo važno prilikom ocenjivanja.\nSkalabilnost i fleksibilnost – Cloud sistemi nude veću skalabilnost zasnovanu na potrebama i specifičnostima vašeg poslovanja sa manje operativnih prepreka.\nPovoljno rešenje – Poslovni program u oblaku zahteva veoma nisku početnu investiciju. Program plaćate mesečno.\nSigurnost – Programska oprema u oblaku pruža potpunu sigurnost i rad u skladu sa zakonodavstvom u vezi sa obradom i čuvanjem poslovnih podataka.\nJednostavna dostupnost – Jedna od najvećih prednosti sistema u oblaku je sposobnost brzog podešavanja bez dugotrajnih instalacijskih postupaka i pristupačnost bilo gde i bilo kada. Korisnici mogu jako brzo da započnu sa korišćenjem programa. Povezivanjem na internet imaju brz pristup ažuriranim podacima u bilo koje vreme i bilo gde 24/7.\nMigracija tradicionalnih rešenja na poslovanje u oblaku na kraju će pomoći da smanjite troškove i povećate poslovnu fleksibilnost. U trenutnom poslovnom okruženju ponekad je zaista lakše razgovarati o promeni nego je uvoditi, šta više, činjenica je da organizacije moraju uzeti u obzir nekoliko faktora. Ali prelazak sa tradicionalnih rešenja na poslovanje u oblaku zasigurno će pomoći smanjenju troškova i povećanju poslovne fleksibilnosti s vremenom, a to je sigurno cilj svakog poslovanja.\nhttps://www.datalab.rs/wp-content/uploads/2021/02/adobestock_175502439-1920x1262.jpeg 1262 1920 Nevena Čkonjević https://www.datalab.si/wp-content/uploads/2018/09/Pantheon-2x.png Nevena Čkonjević2021-07-06 15:40:112021-07-26 15:41:21Da li i vaše preduzeće ove godine prelazi na poslovanje u oblaku?


Big Data and Cyber Security | MarketingITD\n25/09/2015 @ 11:00 – 13:30\nFondacija „Registar nacionalnog internet domena Srbije“ (RNIDS) zajedno sa Ambasadom Sjedinjenih Američkih Država, Fakultetom bezbednosti, Studentskom unijom ETF-a i Savezom studenata PMF-a, organizuje otvoreno predavanje „Big Data and Cyber Security“.\nPredavanje se održava 25. septembra, od 13.00 do 15.30, na Fakultetu bezbednosti, Gospodara Vučića 50, Beograd.\nO tome šta je koncept Big Data, zašto je važan za privatni i javni sektor i kako može da pomogne u suzbijanju savremenih sajber pretnji, govoriće Branko Primetica, zamenik direktora kompanije „EGlobalTech“ i Ana Bader, osnivač korporacije „International Cybersecurity Dialogue“.\nBig Data je termin koji označava veliku količinu neobrađenih i nestruktuiranih digitalnih podataka, koji dolaze iz različitih izvora i koji se ne mogu analizirati uz pomoć tradicionalnih tehnika i alata. Za njihovu upotrebu, čuvanje i upravljanje, potrebni su savremeni specijalizovani softveri.\nDanas, privatni i javni sektor u velikoj meri zavise od toga koliko brzo i kvalitetno mogu da obrade velike količine podataka i iskoriste ih za unapređenje svog poslovanja i rada. Budući od velikog značaja za dalji razvoj privrede i društva, Big Data koncept je postao jedan od osnovnih elemenata u borbi protiv savremenih sajber napada.\nPredavanje će biti na engleskom jeziku, a zbog ograničenog broja mesta, molimo sve zainteresovane da se prijave popunjavanjem formulara.


Bečejski mozaik 25 avgust 2020\nOpšte pravilo ograničenja okupljanja do 10 ljudi na otvorenom i zatvorenom prostoru u ustanovama kulture od 24. avgusta se ne primenjuje, već je dozvoljeno okupljanje do 500 ljudi na otvorenom i zatvorenom uz poštovanje mere nošenja maski i fizičkog distanciranja.\nPre otvaranja ustanova kulture, obavezno je detaljno čišćenje sala i drugih prostorija u objektima i prostorijama kulturnih institucija, te je neophodno istaći odgovarajuće informacije o merama bezbednosti i prevencije kovid-19, navodi Štab za vanredne situacije opštine.\nMaske za zaposlene i za posetioce\nPosetioci i zaposleni u ustanovama kulture moraju da nose maske u zatvorenom prostoru, a zaposleni i na otvorenom, obavezna je i dezinfekcija ruku na ulazima za učesnike, organizatore događaja i za publiku. Takođe je obavezno postavljenje dezinfekcionih sredstava, pre svega na hodnicima i u toaletima, kao i čišćenje prostora nakon svake predstave ili koncerta.\nZa događaje sa sedećim mestima obavezan je razmak od 1,5 metra odnosno od jednog sedišta između dva mesta, dve nepovezane grupe posetilaca ne mogu da kupe karte bez međusobnog razmaka od jednog sedišta.\nObavezno je obezbediti minimalnu fizičku distancu od 1,5 metra između sedišta koja se ne nalaze u istom redu (cik-cak raspored), osim ukoliko između redova već po samoj strukturi prostorije postoji dovoljan razmak.\nNeophodno je obezbediti i usmeravanje i ubrzavanje protoka ljudi kroz holove i hodnike da bi se u najvećoj mogućoj meri smanjilo grupisanje posetilaca.\nPotrebno je, zatim, postaviti znakove koji ukazuju na propisani razmak između posetilaca koji u redu čekaju da kupe karte ili da uđu u zgradu, salu, toalet.\nPotrebno je postaviti barijere od pleksiglasa na svim prodajnim mestima, a na ulaznim vratima ustanova kulture treba postaviti natpise sa upozorenjem da osobe koje imaju temperaturu ili druge simptome zaraze koronavirusom ne bi trebalo da ulaze u zgradu, salu itd.\nTreba obezbediti svakodnevno i dodatno čišćenje i dezinfekciju svih kontaktnih površina koje se često dodiruju (kvake, sanitarije u toaletima, rukohvati), te što je više moguće, beskontaktnu infrastrukturu: u toaletima bi trebalo upotrebljavati beskontaktne dozere sapuna; plaćanja treba obavljati beskontaktnim platformama; preporučljiv je prelazak sa papirnih ulaznica i drugih komunikacijskih materijala (program, flajer itd.) na digitalne forme.\nPravila u bioskopskoj sali\nU bioskopima neophodno je čišćenje sale nakon svakog prikazivanja filma, najmanje jednom dnevno.\nPosetioci treba da dobiju jasnu instrukciju da otpatke odlažu u za to predviđene kante za otpatke.\nPre svake projekcije trebalo bi na platnu prikazati informativni materijal sa preporukama za posetioce u vezi sprečavanja širenja zaraze koronavirusom.\nKroz sistem za ventilaciju u prostor bioskopa konstantno treba ubacivati svež spoljni vazduh, uz redovnu zamenu filtera predviđenu zakonom, a između projekcija, bioskopske sale treba provetravati, koliko god je to moguće.\nPravila u pozorištu\nPreporuka za pozorišta je da se, koliko je to moguće, obezbedi fizička distanca između izvođača na sceni.\nTrebalo bi obezbediti fizičke barijere gde god je moguće, kao što su providni pleksiglas zidovi, koji mogu biti instalirani na mestima u ložama gledališta na kojima je moguće razdvojiti gledaoce, a da pri tome ne budu ugroženi arhitektura gledališta, preglednost i akustika. Svi izvođači koji će biti na sceni i neće nositi maske ili vizire, moraju imati sistematski pregled i biti testirani pre početka rada na predstavi, odnosno sezone. U ovu svrhu, obezbediće se stalna podrška posebnih laboratorija.\nPreporuka je da se sve predstave igraju u velikim salama ukoliko pozorište ima više sala.\nNakon svake predstave potrebno je salu dobro provetriti, ako je moguće, prirodnom ventilacijom. Koncentracija virusa u vazduhu zgrada može biti umanjena ubacivanjem veće količine svežeg vazduha u zgradu (unapređenje ventilacije) i filtriranjem vazduha koji cirkuliše, kako bi bile odstranjene čestice virusa.\nNa probe s maskom\nProbe je potrebno organizovati u prostorijama koje imaju prirodnu ventilaciju kada je to moguće, svima koji učestvuju na probi mora pri dolasku biti izmerena temperatura i obezbeđena dezinfekcija ruku i cipela, svi moraju nositi maske sve vreme, osim kada je glumcima, pevačima, muzičarima zaista neophodno da budu bez maski, sala u kojoj se obavlja proba mora se dezinfikovati nakon svake probe, na probi treba da prisustvuju samo lica čije je prisustvo neophodno.\nIgranje predstava: maske, razmak, pauze, dezinfekcija\nPrilikom prikazivanja predstava preporučuju se predstave bez pauze, ili da se obezbedi duža pauza kako bi se garantovao nesmetan protok ljudi u hodnicima i toaletima, te zamoliti publiku da iz sale izlazi samo ukoliko je neophodno i određenim redom koliko god je to moguće.\nSale bi trebalo provetriti između predstava prirodnom ventilacijom ili u ventilacionom sistemu koristiti propisane filtere;\nNakon svakog izvođenja predstave potrebno je dezinfikovati salu, naročito mesta koja se najviše dodiruju. Potrebno je organizovati posao tako da iza scene prisustvuju samo oni zaposleni i lica čije je prisustvo neophodno, uz nošenje maski sve vreme i obezbeđivanje fizičke distance.\nSve rekvizite, instrumente, kostime i ostale potrepštine koje se koriste na sceni treba dezinfikovati nakon svake predstave. Šminkeri i vlasuljari moraju da nose maske ili vizire, garderoberi maske i rukavice, a tehničari maske ili vizire.\nUkoliko se predstave izvode na otvorenom prostoru minimalna površina prostora je dva kvadratna metra po osobi, a može da se okupi najviše šest ljudi u jednoj zoni (porodica i slično).Centri zona moraju biti udaljeni najmanje 3 metra sa vidno obeleženom granicom između zona.\nNa koncertima distanca, 4 kvadratna metra po jednoj osobi\nPrilikom održavanja koncerata u prostorima kulturnih ustanova, odnosno institucija koje se bave kulturnom delatnošću potrebno je obezbediti beskontaktnu prodaju i plaćanje karata u maksimalnoj mogućoj meri; fizičku distancu prilikom ulaska i izlaska na koncert i sa koncerta i ne dozvoliti grupisanje ljudi; fizičku distancu od minimum 2 metra između izvođača na sceni; sve instrumente, držače za note, mikrofone na sceni dezinfikovati pre početka koncerta.\nU slučaju koncerata koji uključuju orkestre potrebno je postaviti providne barijere između dirigenta i orkestra, između pojedinih sekcija u orkestru (sa posebnom pažnjom na duvačke instrumente).\nUkoliko se koncerti organizuju u zatvorenom prostoru neophodno je obezbediti 4 kvadratna metra po jednoj osobi u slučaju stajanja, odnosno razmak od 1,5 metra, odnosno jednog praznog mesta između ljudi u slučaju kada publika sedi. Najviše šestoro ljudi iz iste porodice ili društva mogu biti okupljeni u jednoj zoni (npr. oko jednog barskog stola); centri zona (barski stolovi) moraju biti udaljeni najmanje 4 metra jedan od drugog sa obeleženom granicom između zona. Potrebno je obezbediti adekvatan protok prirodnog vazduha u zatvorenom prostoru; prostor treba dezinfikovati pre i nakon koncerta.\nAko se koncerti održavaju na otvorenom, minimalna površina prostora je dva kvadratna metra po jednoj osobi; u jednoj zoni može da se okupi najviše 6 ljudi (porodica i slično); centri zona moraju biti udaljeni najmanje 3 metra jedan od drugog sa obeleženom granicom između zona.\nZaštita i obuka zaposlenih\nZaposleni u ustanovama kulture treba da budu zaštićeni u cilju sprečavanja širenja zaraze koronavirusom. Potrebno je pratiti zdravstveno stanje zaposlenih – simptome temperature pre početka i tokom svake smene; beskontaktnim toplomerom treba proveravati da li neko od zaposlenih ima temperaturu višu od 37,5 stepeni ili druge simptome zaraze koronavirusom i u tom slučaju zaposleni će da prekine da radi. Zaposleni treba da ostanu kod kuće ili napuste posao u slučaju bolesti.\nZaposleni će biti upoznati o svim merama zaštite od zaraze koronavirusom u skladu sa preporučenim i/ili propisanim merama zaštite nadležnih tela Republike Srbije.\nPreporučuje se svakodnevno vođenje evidencije zaposlenih i njihove prisutnosti na radnom mestu (po smenama), kao i evidencije glumaca, izvođača i umetničkog i tehničkog tima na svakoj predstavi radi lakšeg praćenja kontakata u slučaju eventualne pojave zaraze virusom SARS-CoV-2.\nZa potrebe vođenja evidencije prikupljaće se osnovni podaci, a evidenciju je nužno čuvati 14 dana. Preporučuje se održavanje predstava sa izvođačima i zaposlenima koji su navedeni u evidenciji. Svojim potpisom izvođači i zaposleni potvrđuju da su izmerili telesnu temperaturu, da ona nije viša od 37,5°C, da se osećaju dobro, da nema članove domaćinstva koji su u samoizolaciji, da nije u proteklih 14 dana imao kontakt sa osobom zaraženom SARS-CoV-2 virusom i da nema nijedan od sledećih simptoma: temperatura, kašalj, nedostatak vazduha, bol u grlu, curenje iz nosa ili gubitak čula ukusa, navodi se u zaključcima Štaba za vanredne situacije opštine Bečej.\nObavezuju se ustanove kulture sa teritorije opštine Bečej da organizuju rad i postupaju primenjujući mere propisane zaključkom.\nOdeljenju za Urbanizam, građevinarstvo, komunalne poslove, saobraćaj i inspekcijski nadzor Opštinske uprave opštine Bečej nalaže se mera pojačanog nadzora nad primenom mera propisanih zaključkom.\nOpštinski štab za vanredne situacije opštine Bečej apeluje na građane da poštuju propisane mere zaštite i preporuke i da se ponašaju odgovorno i vode računa o svom zdravlju i zdravlju drugih.\nPoslednji put izmenjeno 25 avgust 2020\nViše iz ove kategorije « Lokalna samouprava: U sredu tretman komaraca sa zemlje i iz vazduha\tPreduzeće „Potisje“: Planira povećanje cene usluga za oko 18 odsto od 1. septembra »


Istraživači Društva za zaštitu i proučavanje ptica Srbije su tokom zimskog popisa ptica vodenih staništa, sa broda "Dijana" u vlasništvu JP "Vojvodinašume" pronašli i snimili jednog žutokljunog morskog gnjurca (Gavia adamsii). Žutokljuni morski gnjurci gnezde se u dalekim tundrama severne Azije i Severne Amerike.\nŽutokljuni morski gnjurac prvi put je snimljen kod nas\nCelokupna svetska populacija broji između 11.000 i 21.000 odraslih jedinki, što ovu vrstu svrstava u malobrojne i retke. U zimskom periodu zadržavaju se u priobalju severnih mora, a izuzetno retko pojavljuju se na kopnenim vodama u Evropi. Ovaj retki gost sa severa je i ugrožena vrsta čija populacija značajno opada zbog nelegalnog lova i krivolova.\nNOVI STANOVNIK BEOGRADA Planinska ptica, bela čiopa, gnezdi se u Knez Mihailovoj i na Terazijama\nU poslednjih 200 godina, koliko se prate divlje ptice na području Srbije, pouzdano su zabeležene i dokumentovane 362 vrste, pokazuju podaci Društva.


Unižavanje rudara za potebe kampanje protiv Vučića\nTanjug 6. avgusta 2021. 14:48\nBEOGRAD – Potpredsednica Vlade Srbije i ministarka rudarstva i energetike Zorana Mihajlović, izjavila je da je žalosno da se zloupotrebljava današnji dolazak žena koje rade u rudnicima na prijem povodom Dana rudara u Predsedništvo Srbije radi još jednog negativnog teksta u medijima protiv predsednika Srbije Aleksandra Vučića i Vlade Srbije.\n„Prijem u Predsedništvu je organizovan u znak pažnje i poštovanja prema svim rudarima koji danas slave svoj praznik, Dan rudara, a posebno prema rudarkama, koje rade ovaj težak posao ravnopravno sa svojim muškim kolegama. Rudarke su uredno pozvane preko svojih preduzeća i nema ni govora da je bilo ko bio zloupotrebljen. Tužno je što su neki zloupotrebili sve rudarke, koje su istinske heroine, zbog jednog negativnog teksta na račun predsednika Srbije i Vlade Srbije“, ocenila je Mihaloviće.\nDodala je da se objavljivanjem neistina i poluinformacija u maniru\nrekla-kazala u vezi sa prijemom kod predsednika Srbije, pokušava uniziti jedan važan praznik.\n„Unižava se i rudarska profesija koja zaslužuje poštovanje za posao koji rade rudarke i rudari u Srbiji. Oni koji se time bave pokazuju koliko cene žene koje svakog dana rade jedan od najtežih poslova u Srbiji“, navodi Mihajlović.


Vulin: Novi dokazi u „kući strave“ protiv klana Belivuk-Miljković - Vijesti Srpske – Najnovije vijesti iz Republike Srpske\nNaslovna Region Vulin: Novi dokazi u „kući strave“ protiv klana Belivuk-Miljković\nVulin: Novi dokazi u „kući strave“ protiv klana Belivuk-Miljković\nBEOGRAD – Policija je tajnoj sobi u kući u beogradskom naselju Ritopek pronašla nove dokaze protiv klana Belivuk-Miljković, među kojima i veliku količinu oružja, eksploziva, kao i mašine za mljevenje mesa i kostiju.\nMinistar unutrašnjih poslova Srbije Aleksandar Vulin rekao je da su u ovu „kuću strave“, koja je pripadala članovima klana Belivuk-Miljković, dovođeni ljudi koji su na najsuroviji i najmonstruozniji način ubijeni.\nOn je napomenuo da je policija došla do informacija o tajnoj sobi u istrazi i nakon razgovora sa značajnim brojem pripadnika ovog klana, saopšteno je iz resornog ministarstva.\nVulin je rekao da je u okviru te kuće pronađena i tajna prostorija, vrlo vješto sakrivena, do koje policija možda ne bi došla da nije bilo onih koji su bili spremni da podijele tu informaciju.\nOn je rekao da je policija u toj sobi pronašla zastrašujuće veliku količinu naoružanja, više od 10 kilograma raznih vrsta eksploziva, pripremljenih i spremnih da budu aktivirani.\n„U toj prostoriji smo pronašli i industrijske mašine za mlevenje mesa, za mlevenje kostiju. Pripadnici naših forenzičkih timova rade na istraživanju bioloških tragova kojih ima u velikoj količini“, istakao je Vulin.\nVulin je naglasio da je Tužilaštvo za organizovani kriminal veoma zadovoljno kvalitetom i sadržinom materijalnih dokaza koji, bez svake sumnje, objašnjavaju i ukazuju na to šta su radili članovi ove organizovane kriminalne grupe.\nMinistar je poručio javnosti da ne dozvole da bilo ko pokuša da relativizuje ovo što je pronađeno i što se otkriva i da niko ne pokušava da ovo predstavi kao politički ili navijački obračun.\n„Ovo je obračun sa najozbiljnijom organizovanom kriminalnom grupom još od zemunskog klana. Ovo je obračun sa ljudima koji su na najmonstruozniji način ubijali druge ljude i koji su imali takvu količinu naoružanja i eksploziva da su bili u stanju da vode pravi sukob gotovo i sa državom“, naglasio je Vulin.\nVulin je zahvalio pripadnicima MUP-a, tajnoj policija BIA i Tužilaštvu za organizovani kriminal za ogromni rad i trud i dodao da ne može da isključi mogućnost da ovakvih tajnih prostorija ne postoji još, kao i da će policija učiniti sve da one budu pronađene.\n„Ovi zlikovci neće nikada izaći iz zatvora. Oni ne zaslužuju da izađu iz zatvora, i siguran sam da će naše pravosuđe doneti upravo takvu odluku. Materijalni dokazi su tu“, rekao je Vulin, nakon što je obišao prostorije Policijske Uprave za grad Beograd u kojima su izloženi dokazi iz kuće u Ritopeku, koja je pripadala članovima klana Belivuk-Miljković.\nU Srbiji je početkom februara u akciji protiv organizovanog kriminala uhapšeno 17 ljudi predvođenih Veljkom Belivukom i Markom Miljkovićem, osumnjičenih za ubistva, iznude, otmice i dilovanje drogom.


Demanti za lažne optužbe RTRS-a - Zašto ne\nJuni 26, 2018\t Alisa Karović\nU centralnom Dnevniku 2 javnog servisa Radio televizije Republike Srpske (RTRS) 22. juna 2018. godine emitovan je prilog u kom su iznesene neistinite, tendeciozne i klevetničke tvrdnje.\nU prilogu se navodi: “Nakon što smo prenijeli dijelove plana za rušenje Milorada Dodika s vlasti, dolazak kontingenta britanskih obavještajaca, te plaćenih domaćih lica, ali i činjenicu da su pojedinci u Srpskoj i te kako dobro upoznati sa ovim planom – evo novih detalja iz dokumenata obavještajnih službi koji su u posjedu RTRS-a.”, a potom dodaje: “Dio aktivnosti obavlja se preko nevladinog sektora, navodi se u dokumentima, riječ je o organizacijama: “Omladinski kulturni centar”, “Zašto ne”, Omladinski pokret “Revolt”, “Oštra nula” i “Geto”, svi iz Banjaluke”, s ciljem promjena nosilaca vlasti u Republici Srpskoj.\nNavodi RTRS-a da se ove organizacije finansiraju “s ciljem promjene nosilaca vlasti u Republici Srpskoj” i njihovo neutemeljeno povezivanje sa “obavještajnim službama” predstavlja otvorenu zloupotrebu javnog medijskog servisa u svrhe huškanja i stvaranja atmosfere javnog linča prema nevladinom sektoru. Aktivnosti, partneri i donatori svih pomenutih organizacija su javni i transparentni, kao i vrijednosti i ciljevi za koje se zalažu i u skladu sa kojima djeluju.\nIsto se ne može reći za javni RTV servis koji je dužan da se u svom radu pridržava načela objektivnosti, nepristrasnosti, objavljivanja istinitih i provjerenih informacija, te da izbjegava sadržaje usmjerene na stvaranje mržnje i netrpeljivosti. Ovi su principi, svi do jednog, prekršeni ovakvim “izvještavanjem” u kom su ove organizacije označene kao “rušitelji ustavno-pravnog poretka” na temelju navodne – i sasvim sigurno nepostojeće – “dokumentacije obavještajnih službi”.\nU skladu sa gore navedenim, dole potpisane organizacije u potpunosti odbacuju sve tvrdnje iznesene u ovom prilogu i od RTRS SU tražile javno izvinjenje, te objavu demanta sa istom vidljivošću koju je imao originalni izvještaj.


PočetnaVestiSoftware/WebInternetŠef Instagrama opisuje ciljeve za 2022, udvostručavanje broja video snimaka, više kontrole korisnicima\n29.12.2021 12:49 | 0 Software/Web\nŠef Instagrama Adam Moseri objavio je u utorak ključne prioritete aplikacije za deljenje fotografija za 2022. godinu, koji uključuju udvostručavanje broja video zapisa. On je istakao video zapise, razmenu poruka, transparentnost i kreatore kao četiri ključne oblasti na koje će se platforma u vlasništvu novoosnovane kompanije Meta fokusirati u narednoj godini. Šef Instagrama je takođe govorio o velikim ažuriranjima koja su se pojavila u aplikaciji ove godine, poput kontrole osetljivog sadržaja i funkcije za sakrivanje broja lajkova. Pored toga, Instagram je ove godine objavio ograničenja i skrivene reči koje blokiraju zahteve za uvredljive direktne poruke (DM).\nMoseri je putem video snimka na Tviteru otkrio opšte ciljeve Instagrama za 2022.\n„Moraćemo da ponovo razmislimo šta je Instagram jer se svet brzo menja i mi ćemo morati da se menjamo sa njim“, rekao je Moseri. U videu, Moseri navodi prioritete Instagrama za 2022. koji uključuju video zapise, razmenu poruka, transparentnost i kreatore.\n„Razmišljamo o tome ko smo, šta cenimo i na kakvom promenom želimo da utičemo na svet“, rekao je Moseri.\nPogledajte još: Instagram vraća hronološki feed sledeće godine\nU videu, Moseri takođe govori o funkcionalnostima koje je Instagram uveo ove godine kako bi korisnicima pružio veću kontrolu nad njihovim fidovima i profilima. To uključuje kontrole za filtriranje osetljivog sadržaja, funkciju „sakrij broj sviđanja“ i funkciju „ograničenja“.\nFilter osetljivosti objavljen u julu omogućava ljudima da postave ograničenja oko toga koliko potencijalno osetljivog sadržaja mogu da vide na svojoj stranici „Istraži“. Sa funkcijom sakrivanja broja sviđanja, korisnici mogu da uklone broj lajkova na svojim objavama. Ograničenja automatski sakrivaju komentare i DM zahteve od ljudi koji ne prate korisnika ili koji su nedavno počeli da prate korisnika, javlja NDTV.


Telenor predstavio portal Dobre stvari\nNaslov: Telenor predstavio portal Dobre stvari Ned 13 Maj - 19:20\nKompanija Telenor predstavila je danas u Srbiji svoj novi projekat, portal DOBRE STVARI\nPortal koji ima pretenzije da postane vaš novi homepage uvezuje feedove sa najvećih društvenih mreža (Facebook, Twitter i LinkedIn), najvažnije vesti, vremenske podatke, ali i informacije o svom računu, ukoliko su korisnik mreže ovog operatera.\nRadi se o portalu dostupnom u web i mobilnoj varijanti, koji vam nakon registracije nudi mogućnost personalizovanja izgleda portala, izdvajanja vama važnih stvari od onih manje bitnih, postavljanja novih i premeštanja postojećih vidžeta.\n"Dobrestvari.rs su velika inovacija koju uvodimo na tržište i moram da kažem da je to nešto na šta smo vrlo ponosni u Telenor grupi. Želeli smo da sve dobre stvari, koje su relevante za internet korisnike stavimo na jedno mesto, na jedan digitalni portal koji ispunjava sve ključne potrebe korisnika kada se radi o korišćenju pametnih uređaja", rekao je Marek Slačik, direktor marketinga i prodaje kompaniej Telenor.\nPored toga, na portalu se nalazi i odeljak pod nazivom Market, koji funkcioniše kao prodavnica aplikacija i drugog sadržaja, a naplata se vrši kroz račun korisnika.\n"Kada se ulogujete na portal bićete u mogućnosti da brauzujete kroz mobilne aplikacije, ringtonove, različitit sadržaj i koje možete da kupite, bez straha da će podaci sa vaše kartice biti ukradeni. A biće i mnogo besplatnog sadržaja.", rekao je Slačik.\nŠto se aplikacija tiče, za sada su podržane Android, Java, Symbian i Blackberry platforme, a kada se ulogujete na portal on će prepoznati koji uređaj imate i nuditi vam relevantan sadržaj, odnosno aplikacije za vaš uređaj.\n"Mi razumemo da naši korisnii u Srbiji i dalje dosta koriste feature telefone. Postoje stotine hiljada korisnika koji imaju telefone na Javi i mi ćemo nuditi sadržaj i za te uređaje. Voleli bismo da imamo i Android i iOS.\nNe želimo da se takmičimo sa gigantima kao što su Google i Microsoft, Apple. Želimo da budemo dopuna", istakao je Slačik.\n"Mi se ne takmičimo sa Google Play prodavnicom, na primer, samo nudimo širu prodavnicu koja je jednostavna za pretraživanje, jednostavna za biranje i kupovinu."\nOn je istakao i da fokus nije samo na sadržaju, već uvezivanju više stvari za koje veruju da su relevantne za korisnike.\n"Mislim da je važno da se odlučiš da li želiš da se takmičiš ili prihvataš konkuretne kao svoj izvor informacija. Mi smo izabrali drugi put. Ne takmičimo se sa medijskim kućama, pokušavamo da sa njima radimo", kaže Slačik.\n"Mislim da je ovo hrabar korak, jer je korak u internet svet. A od mobilnog operatera se ne očekuje da tu zagazi. Mnogi od takvih pokušava u prošlosti su propali.\nA da li ćemo uspeti? Sudije su tu, videćemo u budućnosti."\nIz Telenora ističu i da je glavna prednost portala to što na jednom mestu pruža različite servise, moguće ga je personalizovati i nudi detaljne informacije koje korisniku Telenora mogu biti od koristi, a korisnici drugih mreža će umesto tog dela, leva kolona, dobiti informacije o ponudama koje bi im mogle biti zanimljive.\n"Ovo je otvorena platforma. Telenor deo portala je za naše korisnike, ali sve ostalo mogu da koriste sve.\nAli naš primaran razlog je da naše korisnike učinimo lojalnijim. Želimo da osete da Telenor čini nešto više od drugih za njih", kaže direktor marketinga Telenor Srbija.\nJoš jedna prednost, odnosno razlog zbog kog bi se Telenor korisnici mogli odlučiti na koriščenje portala je činjenica da tokom promotivnog perioda svi Telenorovi korisnici koji se registruju na portal dobiće, u zavisnosti od njihovog trenutnog paketa, i besplatne aplikacije na Telenor marketu.


Pavić: Srpsku čuvamo ako smo jaki na nivou BiH - Izbori 2018\nFoto: N.N. | Pavić: Srpsku čuvamo ako smo jaki na nivou BiH\nSrna 23.09.2018 20:26\nOŠTRA LUKA - Predsjednik Demokratskog narodnog saveza /DNS/ Marko Pavić pozvao je danas građane Oštre Luke da glasaju za kandidate ove stranke u parlamentu BiH kako bi se na nivou BiH mogli boriti za Republiku Srpsku, ali i konstitutivnost Srba u svim kantonima u Federaciji BiH /FBiH/.\n"Vrlo bitno je da ovi građani glasaju za kandidate DNS-a u parlamentu BiH jer je to do sada zanemarivano. Međutim, mi Republiku Srpsku čuvamo ako smo na nivou BiH jaki", rekao je Pavić novinarima uoči predizborne tribine u Oštroj Luci.\nOn je dodao da DNS neće u koaliciju sa onima koji ne priznaju konstitutivnost Srba u svim kantonima u Federaciji BiH.\n"Nećemo ići u koaliciju sa onima koji prihvataju zakone da se Srbima sudi po strožem zakonu, a koji nije važio u vrijeme izvršenja djela i nećemo u koaliciju sa onima koji još uvijek nisu vratili imovinu predratnim vlasnicima, kao što je slučaj u susjednom Sanskom Mostu", istakao je Pavić.\nPavić je istakao da je Oštra Luka rubna opština koju DNS dobro poznaje još iz vremena rata i poslijeratne izgradnje.\nNosilac liste DNS-a za Predstavnički dom Parlamentarne skupštine BiH iz Izborne jedinice jedan Dragutin Rodić rekao je da kvalitet života naroda koji živi u rubnim opštinama treba značajno poboljšati.\n"Ovdje su specifični uslovi za život i mislim da se na tom planu može mnogo uraditi u zajedničkim institucijama na pravima Srba koji žive u Federaciji BiH, a jedno od spornih pitanja je Izborni zakon i popunjavanje Doma naroda sa autentičnim predstavnicima srpskog naroda", izjavio je Rodić.\nOn smatra da se odgovornom politikom zasnovanom na kompromisu i konsenzusu može uraditi više i za ova rubna područja.\n"Zato će DNS svojom odgovornom politikom istrajavati na poštovanju ljudskih prava, prava Srba i mislimo da je to formula na kojoj treba da se zasniva život u BiH", naglasio je Rodić.\nNosilac liste DNS-a za Narodnu skupštinu Republike Srpske Duško Ivić iz Izborne jedinice jedan izjavio je da se ova najmanja i rubna opština u Republici Srpskoj susreće se velikim problemima, počev od infrastrukture do privrede.\nOn je dodao da će DNS posebnu pažnju posvetiti problemima demobilisanih boraca, da očekuje da se sačini konačni registar boraca i da će ta kategorija biti ispoštovana kako bi oni i njihove porodice mogli da žive kao svi ostali građani Republike Srpske.\nNa večerašnjoj tribini u gradskom naselju Čirkin Polje okupljenim građanima su se predstavili i ostali kandidati sa liste DNS-a za Narodnu skupštinu Republike Srpske iz Izborne jedinice jedan


Novi Pazar: Tri puta više zainteresovanih za vakcinu prošle nedjelje – Sandzaklive najnovije vijesti iz Sandžaka\nNovi Pazar: Tri puta više zainteresovanih za vakcinu prošle nedjelje\nobjavio sandzaklive 13. Septembra 2021., 13:01\nU Novom Pazaru uslijed pogoršane epidemiloške situacije, ali i zbog najavljenog uvođenja kovid propusnica interesovanje za vakcinaciju je iz dana u dan sve veće. Prema posljednjim podacima interesovanje Novopazaraca u posljednjih pet dana je čak tri puta više u odnosi na period prethodne nedjelje.\nDirektor Zavoda za javno zdravlje Šefadil Spahić rekao je danas u izjavi za novopazarski radio „100 plus“ da je najveća potražnja za Fajzerovom vakcinom, a da na raspolaganju u zalihama ima dovoljno svih vakcina.\n“U nedjelju su date 183 prve doze, 22 druge i 12 trećih doza. Posljednjih pet dana dali smo ukupno 1.121 dozu, što znači da je dnevni prosjek bio 224 vakcine. Poređenja radi, od 4. do 7. septembra dali smo ukupno 71 dozu“, rekao je Spahić u svojoj izjavi.\nPrema podacima koje je našem portalu dostavio novopazarski Zavod za javno zdravlje, do sada je u Novom Pazaru prvu dozu vakcine primilo 23.286, drugu 20.493, a treću 1.388 građana.\nU Novom Pazaru ima više vakcinalnih punktova, a oni se formiraju prema potrebi, pa tako za sada rade dva, od kojih je jedan u Domu zdravlja, koji radi svakog radnog dana od 8 do 15 časova, a drugi u Domu omladine u centru Novog Pazara, koji radnim danima radi od 8 do 18 časova, a vikendom od 8 do 14 sati.\nKako su nam rekli čelni ljudi iz Zavoda za javno zdravlje u Novom Pazaru, neće biti nikakvih problema da se oformi još punktova za vakcinaciju, ukoliko interesovanje bude raslo. Prema riječima direktora Spahića, epidemiološka situacija u Novom Pazaru, ali i gradovima okruženja se ne smiruje i prema njegovim riječima vrlo je moguće da može doći i do pogoršanja situacije, jer je procenat građana kod kojih su PCR testovi potvrdili prisustvo koronavirusa od 7. septembra do danas preko 40 odsto.\nOBEĆANJE, LUDOM RADOVANJE – Ništa od specijalizacija i obećanih 30 miliona evra za Opštu bolnicu Novi Pazar\nVikend: Preminula dva kovid pacijenta, preko 700 pregleda u ambulanti\nGrađani Srbije bez papira mogu samo u dvije države, a tri zemlje regiona od sada traže potvrdu o vak…ZdravstvoZbog alarmantnog porasta broja novozaraženih i činjenice da je Srbija trenutno treća zemlja u Evropi sa najviše novoobolelih na 100.000 stanovnika (po…\nVikend: Preminula dva kovid pacijenta, preko 700 pregleda u ambulanti…ZdravstvoU subotu i nedelju hospitalizovano je 38 osoba, najviše iz Novog Pazara – 30, iz Tutina četiri, Raške dve, a po jedna iz Sjenice i Požarevca, dok je n…


Roberto Rocha, generalni direktor kompanije Pfizer: Bez prečica\nRoberto Rocha, generalni direktor kompanije Pfizer za jadranski region\nPfizer je udružio svoj vrhunski razvoj vakcine, moćnu proizvodnju i distributivnu mrežu sa stručnošću kompanije BioNTech u oblasti inovativne mRNK tehnologije za razvoj, proizvodnju i distribuciju velikih količina kvalitetne vakcine protiv virus COVID-19 u rekordnom vremenu\nZbog hitnosti tokom pandemije, Pfizer je rizikovao, ulažući više od 2 milijarde dolara u klinički razvoj i proizvodnju paralelno i u velikom obimu. „ Srećan sam što je naša saradnja između privatnog i javnog sektora bila u velikoj meri uspešna”, kaže Rocha.\nSrbija je bila jedna od prvih pet zemalja na svetu koje su potpisale ugovore i dobile vakcine kompanije Pfizer i jedna od prvih koje su počele sa imunizacijom. Da li to znači da je Vlada Srbije našla način da ubrza rešavanje administrativnih pitanja?\nOd početka smo znali da će bezbedna i delotvorna vakcina biti najvažnija za okončanje pandemije. Bliskom saradnjom sa regulatornim i zdravstvenim organima širom sveta, uključujući agenciju EMA u Evropi i Vladu Srbije, skratili smo periode koji obično traju godinama na nekoliko meseci, a one koji traju mesecima na nekoliko nedelja. Razgovori između kompanije Pfizer i Vlade Srbije počeli su sredinom 2020. godine i drago nam je što je od prve interakcije Vlada Srbije pokazivala veliko razumevanje za težinu situacije i potrebu za brzim i jasnim odlukama.\nVećina industrije se čitave godine suočavala sa izazovima, ograničenjima i poteškoćama, dok su farmaceutske kompanije, uključujući i Pfizer, bile u nešto boljem položaju, zar ne?\nZbog hitnosti tokom pandemije, Pfizer je rizikovao, ulažući više od 2 milijarde dolara u klinički razvoj i proizvodnju paralelno i u velikom obimu.\nPacijenti i nauka su bili u centru naših napora i nismo koristili prečice, već smo inovativno radili na preduzimanju ključnih koraka u procesu paralelno, pre nego na uobičajenom postepenom pristupu. Zbog toga smo mogli da se krećemo brzinom nauke i da uradimo ono što se činilo nemogućim: za manje od godinu dana napravili smo potpuno novu vakcinu protiv virusa COVID-19 koja je odobrena i preporučena u Evropi i od strane nadležnih organa širom sveta.\nZa manje od godinu dana napravili smo vakcinu za Covid-19 koja je odobrena i preporučena u Evropi i širom\nObezbeđivanje ove nove vakcine za pacijente širom sveta zahtevalo je jedinstvenu saradnju između privatnog i javnog sektora – sa zadovoljstvom izjavljujem da je ta saradnja bila u velikoj meri uspešna.\nPfizer je član Saveza za zdravstvo NALED-a koji spaja aktere iz industrije i lokalnih uprava. Koji je cilj tog saveza?\nSvojim angažovanjem u NALED-u, Pfizer želi da ponudi svoje znanje i stručnost u oblasti zdravstvene zaštite. Verujemo da to što naši zaposleni dobro poznaju zdravstveni i farmaceutski sistem u Srbiji može da doprinese Sivoj knjizi zdravstva na efikasan i detaljan način.\nMogu li preporuke NALED-ove Sive knjige zdravstva pomoći Vladi Srbije u izradi onlajn sistema za elektronsku zdravstvenu zaštitu i optimizaciji mreže zdravstvenih ustanova? Da li se važnost takvih reformi najbolje pokazuje u vanrednim okolnostima kao što je pandemija?\nU NALED-ovoj Sivoj knjizi nalazi se nekoliko preporuka za optimizaciju zdravstvene zaštite i njene administracije u Srbiji. Takozvano elektronsko zdravlje će, uz intenzivniju digitalizaciju, definitivno stvoriti buduće sisteme zdravstvene zaštite. Nama u kompaniji Pfizer je jako drago što smo deo te inovacije i što doprinosimo boljim zdravstvenim ishodima za pacijente svojim znanjem, veštinama i iskustvom.


Otvoren novi prostor EU info centra u Beogradu - EU Delegacija u Srbiji\nOtvoren novi prostor EU info centra u Beogradu\nBy Jovan objavljeno\t 12/02/2016 Vesti\nŠef Delegacije Evropske unije u Srbiji Majkl Davenport otvorio je nove prostorije EU info centra u ulici Kralja Milana 7. Obraćajući se projnim prisutnim zvančinicima, diplomatama, saradnicima i novinarima je poručio da je današnji događaj prilika da se zastane i prepozna da ima mnogo razloga da se bude optimističan kada je reč o evropskom putu Srbije.\nPrema njegvoim rečima Srbija je napravila strateški izbor i EU je u potpunosti posvećena da se ona što je moguće brže kreća na evropskom putu, ocenivši da je pred našom državom mnogo izazova, ali i prilika.\n“Postoji perspektiva da se u ovoj godini otvore i nova poglavlja i zajedno se radi na tome da se Srbija suoči sa izazovima koji su pred njom na tom putu, kao što su reforma javne uprave, pitanja u sferi energetike, ekologije i lokalne uprave”, kazao je ambasador Davenport.\nPrema njegovim rečima, zajednička je odgovornost da bude vidljivije to što Srbija radi na evropskom putu.\nPodsetivši da od 2011. godine EU Info centar radi u Domu omladine, Davenport je zahvalio na gostoprimstvu u proteklim godinama i dodao da je shvaćeno da je potrebno novo, malo prepoznatljivije mesto. On je istakao da se ovaj deo grada naziva i „kod Londona“, i izrazio nadu da će EU Info centar biti dobar sused.\n“Vidimo dinamično prisustvo EU u Srbiji”, rekao je ambasador EU i podsetio na kancelarije EU u Novom Sadu, kao i to da će kasnije u toku godine biti otvoren i prostor u Nišu\nMinistarka bez portfelja zadužena za evropske integracije Jadranka Joksimović je rekla da je važno da, paralelno sa političkim i tehničkom procesom, strategija komunikacije bude deo pristupanja EU.\n“Mislim da građani, uz podršku od 48 odsto za pristupanje EU, razumeju da je proces reformi neophodan Srbiji, nezavisno od toga da li je to i kriterijum za članstvo u EU. Dobro je da smo predstavili evropske integracije kao dodatnu vrednost koja nas tera da budemo brži i agilniji u svojim obavezama”, rekla je Joksimović.\nOna je podsetila da je EU najveći donator bespovratnih sredstava koje Srbija dobija kroz IPA, dodajući da će Srbija u narednih sedam godina dobiti skoro milijardu i po evra za različite projekate.\n“Očekujem da ćemo do kraja juna otvoriti poglavlja 23 i 24, a potom i 25, 26, kao i poglavlja koja se tiču javnih nabavki i industrijske politike. Nezavisno od prevremenih izbora i kampanje, radićemo svoj deo posla što se tiče procesa evropskih integracija. Nastavićemo sve što treba da radimo i u tehničkom mandatu”, poručila je Joksimović.\nPredsednik opštine Stari grad Dejan Kovačević rekao je da mu je drago što je Delegacija EU izabrala tu opštinu za prostorije centra, ali da se nada da će oni brzo završiti svoj rad, jer to znači da će Srbija postati punopravni član Unije.\nDirektor projektne firme Domaa Miodrag Trpković predstavio je hronologiju radova na EU info centru kojima su od ruiniranog prostora nastale moderne, funkcionalan prostor namenjen građanima koji žele da se informišu o EU, da dobiju publikacije koje izdaje EU info centar i učetvuju u događajima koje će se na tom mestu u centru Beograda organizovati.\nVođa tima EU Info Centra Ljubica Marković rekla je da je glavni cilj Centra informacija i komunikacija, okrenutost građanima i njihovim potrebama da budu obavešteni i prošire znanje o tome šta EU čini u Srbiji i koji su ključni zadaci Srbije na putu ka članstvu u Uniji.


Izvor: B92, 06.Maj.2021, 16:49\nBeograd -- Od sutra ugostitelji u zatvorenim objektima mogu da rade do 22 sata, sa 50 odsto kapaciteta, bez muzike posle 18 časova.\n"Danas smo doneli odluku da se kafići restorani, ugostiteljstvo i u zatvorenom pusti da radi, ali po svim merama, samo do 50 odsto korišćenja prostora, mora se poštovati odstojanje između korisnika metar i po do dva metra, neće biti muzike, ni žive, ni obične posle 18 sati, jer onda ljudi viču da bi se mogli čuti", rekao je dr Tiodorović >> Pročitaj celu vest na sajtu B92 << nakon sednice Kriznog štaba.\nPrimena počinje od ponoći, to jest od sutra, biće stroga kontrola mera i zalažemo se za rigoroznu primenu svih mera kažnjavanja, dodao je on.\n"Svi koji sutra počinju da rade, rade do 22 sata, a svaka muzika prestaje posle 18 časova", istakao je Tiodorović.\nSledeće nedelje ćemo opet procenjivati na osnovu najnovijih podataka, rekao je.\nKrizni štab u borbi protiv koronavirusa doneo je danas odluku da od sutra ugostitelji u zatvorenim objektima mogu da rade do 22 sata, sa 50 odsto kapaciteta bez muzika, saznaje Tanjug...Epidemiolog Predrag Kon najavio je jutros da ne može unapred da prejudicira kakve će mere biti, ali da će sigurno...


Ankara: neutralizovano 415 terorista - Kazaljka\nNaslovna/Novo/Globus/Ankara: neutralizovano 415 terorista\nAnkara: neutralizovano 415 terorista\nU sklopu operacije “Izvor mira“ sa kopna i iz vazduha uspješno pogođeni brojni ciljevi terorista PKK/PYD-YPG\nANKARA – Do sada je u operaciji “Izvor mira“ na sjeveru Sirije neutralizovano ukupno 415 terorista, saopštilo je Ministarstvo odbrane, javlja Anadolu Agency (AA).\nU saopštenju, objavljenom na Twitteru, se navodi novi broj neutralizovanih terorista, te da su turske snage u petak uspješno nastavile provođenje operacije istočno od Eufrata. Dodaje se da su u sklopu operacije sa kopna i iz vazduha uspješno pogođeni brojni ciljevi terorista PKK/PYD-YPG.\nTurske snage su 9. oktobra pokrenule vojnu operaciju “Izvor mira“ na sjeveroistoku Sirije, odnosno u pograničnom pojasu na istočnoj obali Eufrata koji je pod okupacijom terorističke organizacije YPG/PKK.\nPremier liga: Klopp menadžer, a Aubameyang igrač septembra\nTeksas: Muškarac osuđen na smrtnu kaznu zbog ubistva šest članova porodice\nOIC će održati vanredno zasjedanje zbog Netanyahuove izjave\nU Gazi ranjeno 47 Palestinaca


Biznis inkubator Majdanpek na usluzi afirmisanim privatnim preduzetnicima – RADIO TELEVIZIJA BOR\nBiznis inkubator Majdanpek na usluzi afirmisanim privatnim preduzetnicima\nMAJDANPEK – U ovogodišnjem programu rada Biznis inkubator Majdanpek mesec septembar odredio je za obilazak već afirmisanih privatnih preduzetnika na području majdanpečke opštine.\nIako je u osnovi primarna delatnost Biznis inkubatora pružanje podrške početnicima u privatnom preduzetništvu, u ovom preduzeću rešili su da odu korak dalje i svoje usluge ponude i preduzetnicima koji su se već ostvarili u privatnom biznisu.\n„Namera nam je da formiramo Ekosistem privrednika, koji bi na neki način imao ulogu Udruženja privatnih preduzetnika i posredovao, pre svega, u ostvarivanju podsticaja namenjenih privatnom sektoru“, kaže Slavko Ilić, direktor Biznis inkubatora Majdanpek.\n„Naša Zanatsko trgovinska radnja „LemCo“ posluje od 2002. godine i usluge Biznis inkubatora koristili smo i u ranijem periodu, a nadamo se da će biti prilike da sarađujemo i ubuduće“, kaže Dragoljub Telesković, jedan od vlasnika ovog preduzeća, koje se svrstava u red uspešnijih privatnih firmi u opštini Majdanpek.\n„Verujem da će ideja Biznis inkubatora zaživeti i da će organizovanjem svih privatnih preduzetnika u opštini biti lakši put do ostvarivanja određenih povoljnosti i podsticaja u poslovanju“, smatra Snežana Đurić, vlasnica Per Comerc doo Majdanpek, koja postoji od 2012. godine.\nU Biznis inkubatoru Majdanpek veliku podršku u realizaciji ovog projekta očekuju i od Regionalne agencije za razvoj istočne Srbije.\nTags: afirmisani privatni preduzetnici, biznis inkubator majdanpek, opstina majdanpek, podrska, projekti\nPrevious Usekovanje glave Svetog Jovana Krstitelja\nNext „I Bor hoda“


U toku sjednica Skupštine, večeras će biti izglasano nepovjerenje Vladi\nПочетнаNovoU toku sjednica Skupštine, večeras će biti izglasano nepovjerenje Vladi\nU Skupštini Crne Gore u toku je vanredna sjednica na kojoj će se glasati o povjerenju Vladi.\nPrijedlog za izglasavanje nepovjerenja Vladi Crne Gore potpisao je 31 poslanik opozicije i koalicije Crno na bijelo, koja je dio vladajuće većine. Kolegijum Skupštine odlučio je da sjednica traje četiri sata.\nU prijedlogu da se glasa o povjerenju Vladi podsjeća se da su na sjednici Skupštine, 29. decembra prošle godine, izglasane interpelacije ministrima vanjskih poslova, poljoprivrede, šumarstva i vodoprivrede i prosvjete, nauke, kulture i sporta, čime je postalo jasno da nemaju podršku parlamentarne većine.\n"Time je pokazao da ne poštuje Ustav i zakone, ali ni osnovne demokratske principe poštovanja parlamenta kao najvećeg zakonodavnog doma koji je birao sastav Vlade", kaže se u obrazloženju.\nNavodi se da je 17. juna 2021. godine smijenjen ministar pravde i ljudskih i manjinskih prava, a da Krivokapić nije predložio parlamentu novog ministra.\nPoslanici, koji su potpisali prijedlog, smatraju da je Krivokapić time direktno ugrozio reforme u ključnim poglavljima 23 i 24, koja su najvažnija za napredak na putu ka članstvu u Evropskoj uniji u oblasti vladavine prava. Ocijenili su da je Krivokapić svojim djelovanjem više puta u prethodnom periodu ugrozio i otežao saradnju između zakonodavne i izvršne vlasti, što je direktno proizvelo institucionalnu i političku krizu u zemlji.\n“Ovakvo stanje dovelo je do blokade parlamenta, pa čak i do bojkota od jednog dijela poslanika parlamentarne većine, što je direktno uticalo da se veliki broj zakona i podzakonskih akata ne razmatra u skupštinskoj proceduri“, kaže se u prijedlogu za glasanje o nepovjerenju Vladi.\n“Politička kriza, neadekvatna saradnja zakonodavne i izvršne vlasti, neusaglašavanje zakonske regulative sa zakonskom regulativom EU, kao i neaktivnost pojedinih ministara doveli su do usporavanja evropskih integracija“, istakli su potpisnici prijedloga.\n“Zbog navedenih činjenica, kao i izjave brojnih političkih subjekata u kojima se navodi da Vlada nema većinsku podršku u parlamentu, smatramo jednim od osnovnih postulata savremene demokratije da se istoj provjeri podrška u Skupštini“, zaključuje se u prijedlogu.\nZa povjerenje Vladi potreban je glas najmanje 41 poslanika.


Uskoro počinje “Žestival”\nHome // Hrana i Piće // Vesti // Uskoro počinje “Žestival”\nTreći međunarodni festival voćnih rakija održava se 18. i 19. avgusta u Užicu. Na manifestaciji će biti predstavljeno 30 proizvođača iz Zlatiborskog okruga, Srbije i regiona. Proizvođači će se boriti u tri kategorije za titulu najboljih. Cilj ovog festivala koga ljubitelji rakije najčešće nazivaju Žestival jeste promocija novih proizvođača, naročito poljoprivrednih gazdinstava koja imaju potencijal za proizvodnju. Osim “rakijaša” izlagaće i distributeri poljoprivredne mehanizacije, opreme za spravljanje, skladištenje i pakovanje rakija.


NOVIĆ: Najave atentata na Vučića shvatiti krajnje ozbiljno | Banjaluka.net\n– Ovih dana javna scena je usijana oko mogućeg ili pripreme atentata na predsjednika Srbije Aleksandra Vučića i to nije veliko iznenađenje. Dugo vremena se unutar nekih krugova u BiH šuškalo da ima lica i sa teritorije BiH koja u najmanju ruku pomažu i djeluju u tom pravcu – rekao je Nović, nekadašnji direktor Agencije za istrage i zaštitu BiH.\n– S druge strane, treba imati u vidu činjenicu da obračun koji Srbija vodi sa mafijom uvijek dovodi do rizika, odnosno priprema ubistava najviših ličnosti. Tako se desilo i sa bivšim premijerom Zoranom Đinđićem u datom trenutku kada je pokušao da se obračuna sa kriminalnim krugovima koji su već bili ovladali dijelom državnog sistema Srbije – podsjetio je Nović.\n– Pravi karteli vladaju na ovim prostorima. Unose ogroman novac koji žele da oplode, da ga operu, ulažući u nekretnine u različitim područjima. Oni će učiniti sve da se na najgrublji način obračunaju sa svima koji se drznu da na bilo koji način vode borbu protiv tog kriminala – napomenuo je Nović.\n– Bojim se da je već odavno prisutan kriminal bijelog okovratnika, jer u BiH imate niz sudskih procesa. U FBiH se vode procesi protiv najviših funkcionera i na nivou BiH – od ministra bezbjednosti Selme Cikotića, preko direktora OBA Osmana Mehmedagića protiv koga se vode dvije-tri istrage, premijera FBiH Fadila Novalića i niz drugih zvaničnika – naveo je Nović.\n– Sve su to apsurdi koji se dešavaju u i oko BiH – zaključio je Nović.


M. P. 3. marta 2021. 19:44\n„SZO se izjasnila da u ovom momentu ne preporučuje takve pasoše, ali naravno, zemlje idu svojim putem, sve pokušavaju da omoguće veću mobilnost stanovništva, i SZO će sarađivati sa svim zemljama koje su zainteresovane za to. U određenom momentu Organizacija će dati svoje preporuke u vezi sa tim šta bi takav (kovid) pasoš trebalo da sadrži“, rekla je Vujnovićeva za televiziju „Rusija 24“.\nPodsetimo, nemačka kancelarka Angela Merkel izjavila je da su se lideri Evropske unije saglasili o neophodnosti uvođenja sertifikata o vakcinaciji.\nŠefica Evropske komisije (EK) Ursuna fon der Lajen saopštila je da EK planira da u martu predstavi nacrt zakona o elektronskom pasošu vakcinacije, koji će omogućiti da se evidentiraju vakcine, rezultati testova na kovid 19 ili činjenica da je osoba preležala koronu.\nMministar spoljnih poslova Rusije Sergej Lavrov je izjavio da bi uvođenje kovid pasoša na teritoriji Evropske unije bilo u suprotnosti sa principom dobrovoljne vakcinacije.


Kamion koji je stigao iz Srbije dočekali su srpski član Predsedništva BiH, Milorad Dodik, premijer Republike Srpske Radovan Višković, ministar zdravlja i socijalne zaštite Alen Šeranić i direktor FZO Dejan Kusturić.\nU paketu je pet kliničkih i pet transportnih respiratora, 30.000 >> Pročitaj celu vest na sajtu SrbijaDanas.com << epidemioloških maski N95, 2.000 zaštitnih odijela, 200 naočara i 50.000 rukavica, te lekovi.\n– Ne radi se samo o materijalnim sredstvima koje ćemo dobiti, a koja su veoma važna, nego i o saznanju da Srbija brine o Republici Srpskoj. Kako sam u razgovoru sa predsednikom Srbije Aleksandrom Vučićem mogao da zaključim i po njegovim rečima – dok je Srbije biće i Republike Srpske i to želim da prenesem svim ljudima i u Republici Srpskoj – rekao je Dodik.\nBlic: Višković: Građani da se pridržavaju propisanih mera


Od dolaska na vlast u oktobru prošle godine, Laki Lučijano Petrović ne prestaje da kuluči i povećava namete svojim podanicima, pa je nakon skandaloznog uvođenja nelegalnog reketa svim privrednicima, poskupljenja struje, komunalija, taksi i renti, došlo do povećanja cijene parking za čak 300%. Tako je parking u centru Trebinja trenutno tri puta skuplji nego u centru Beograda, gdje sat parkiranja košta 60 dinara, što iznosi oko 1 KM ili 0,50 evra. Pita li se neko u ovom gradu kako je moguće da je parking 3 puta skuplji u Trebinju nego u centru evropske metropole, i šta je razlog za to? Da li će to imati negativne posledice i odbiti goste i turiste? Da li je bolje niskim cijenama, dobrom i kvalitetnom uslugom masovno privući inostrane goste i stvoriti prepoznatljiv imidž, kako sam to bio zamislio i napisao prije 5 godina, ili gledati da “oderemo” goste na svakom koraku, postavljamo policijske zasjede i radare na svim pravcima prema moru kako bi gostima zagorčali život da ne požele da se više ikada vrate u Trebinje?\nOsim što je drastično povećao cijenu parkinga, Laki Lučijano Petrović proširio je i zone plaćanja, pa će ubuduće stanari Ložione i drugih trebinjskih naselja morati da plaćaju parking ispred zgrada u kojima stanuju. Vrlo je vjerovatno da je neko iz grupe neznalica i mediokretiteta iz Lučijanovog okruženja pročitao vijest da je oko dubrovačkih zidina povećana cijena parkinga za skoro 100%, zbog ogromnog boja turista koji dolaze u Dubrovnik, pa se u ludim glavama javila ideja da bi i oni mogli utrostručiti cijenu parking. O tome govori i licemjerno obrazloženje da su tobože građani sami tražili da im se poveća cijena parkinga kako bi se smanjile gužve u centru, što samo govori kakvi beskrupulozni prevaranti i lažovi nažalost vode naš grad.\nPosledice neznanja, večernjih škola i lažnih diploma osjećamo na svakom koraku, pa bi Lučijano i njegovi najbliži saradnici, uvaženi magistri i doktori iz Gruda i Pušarinog univerziteta u Gacku, morali znati da moramo raditi i pametno ulagati najmanje jednu deceniju kako bi se samo u nekim segmentima u turizmu mogli bar uporediti sa komšijama sa juga i drevnom gradu koji svake godine promovišu najveće svjetske televizijske kuće. Dubrovčani su vijekovima mudro radili gradili, obnavljali i stvarali reputaciju jadranskog bisera od kamena u kamenu kako bi im se cijeli svijet divio, i kako bi danas zbog toga lagodno živjeli.\nZahvaljujući Rodoljubu Draškoviću i njegovim investicijama Trebinje pravi značajne velike iskorake, ali je neophodno i dalje raditi na stvarima koje nemaju i ne mogu ponuditi naši susjedi u primorju, izgradnji golf terena, uređenju Ubala, padina Orjena, planinskih područja, te drugim sadržajima što bi uz rješenje problema sa gužvama na granici značajno povećalo turističke prihode. Rodoljub je sa svojim investicijama ogolio nemoć države i pokazao da je za godinu dana investirao više od grada i države za cijelu deceniju. Umjesto da rade svoj posao i samostalno završe bar jedan kapitalni objekat i investiciju, nedostojni na vrhu zamajavaju građane mijenjanjem kanti za smeće, stubova gradske rasvjete ili zelenila i cvijeća.\nKad već ne mogu da završe nijedan značajan kapitalni projekat, vlasti predvođene Lakijem Lučijanom Petrovićem trebale bi bar da puste i oslobode private investitore da rade, grade i investiraju umjesto što ih reketiraju, povećavaju namete i tjeraju gušeći svaku ozbiljnu privrednu aktivnost.\nPovećanje cijene parkinga samo je jedna u nizu štetnih odluka koji zaluđenim Trebinjcima polako skida povez sa očiju i pokazuje da je grad taoc najobičnijeg kriminalca, reketaša i prevaranta koji kuluči i drži kao taoce sve građane, ucjenjujući ih i ponižavajući da bi dobili skroman posao i koru hljeba, a istovremeno obnavljajući i zidajući otetim javnim novcima svoju privatnu imovinu od Hrupjela i Zagore do mora, Zlatibora i Beograda.\nIpak morao bi da zna da onaj ko se mača lati od mača i pogine, da nijedno poniženje i nasilje se lako ne zaboravlja, i da može kako hoće, ali neće dokle hoće?


Počinje 52. Borina nedelja - juGmedia\nU Vranju će se od 23. do 29. marta održati 52. „Borina nedelja“ na temu „Kulturni rat u svetu i kod nas“, saopštio je u četvrtak na konferenciji za medije rukovodilac Književne zajednice „Borisav Stanković“ Miroslav Cera Mihailović.\n„Ove godine se navršava 300 godina srpske književnosti u Rumuniji, pa ćemo ugostiti iz Temišvara živu enciklopediju srpske književnosti i dobitnika nagrade „Dositej Obradović“ Stevana Bugarskog i književnika prof. dr Slavomira Gvozdenovića“, kaže Mihailović.\nMinistarstvo kulture i članovi zajednice, napominje, finansiraju ovu manifestaciju.\n“I ove godine ćemo iz svojih džepova izdvojiti novac za održavanje jedne ovako važne manifestacije. Članovi saveta Književne zajednice i druge književne institucije, akademici i ugledni poslanici kulture imaju svest da se radi o programima od izuzetnog značaja za srpsku književnost i kulturu”, napominje Mihailović.\nGovoreći o potrebnim sredstvima za realizaciju programa, Mihailović kaže da je donja granica obima sa pedesetak učesnika i saradnika, uključujući i novčani deo nagrade „Borisav Stanković”, otprilike 2,5 miliona dinara, a optimalna suma oko tri do četiri miliona.\n“Žiri za dodelu ovogodišnje Borine nagrade je u sastavu dr Slađane Jaćimović, Aleksandra B. Lakovića i dr Mila Lompara. Oni su jednoglasno odlučili da se nagrada dodeli Grozdani Olujić za celokupno delo sa posebnim osvrtom na prošlogodišnji roman „Preživeti do sutra“ koji je objavila Srpska književna zadruga”, ističe Mihailović.\nNeobična sudbina, kako kaže, ovog romana koji je napisan davne 1962. godine, ali je ostao neobjavljen zbog nestandardnog tretmana istorijskih događaja vezanih za Drugi svetski rat, ogleda se u činjenici da je danas doneo svež, originalan, umetnički prozni izraz.\nIzuzetno značajno za različita područja srpske književnosti, delo Grozdane Olujić obeležava posebnu tematiku i pripovednu modernizaciju srpske književnosti u šezdesetim godinama 20. veka.\n„Grozdana Olujić demonstrira nov pripovedni postupak, nov koncept oblikovanja likova, dramatične predstave o emancipaciji mladosti u odnosu na zatečene i okamenjene društvene i običajne odnose, lirizaciju proznog izraza koja počiva na životnom tempu gradskog čoveka, pa je otud nervozna i temperamentna, kao i problemske sadržaje životnih iskustava modernog čoveka”, navodi se u saopštenju žirija za dodelu Borine nagrade.\nČlan Saveta Književne zajednice „Borisav Stanković” i dugogodišnji član žirija za dodelu Borine nagrade prof. dr Aleksandar Jovanović, kaže da se ovakva manifestacija mora uvek podržati.\n“Mora da se podrži i nagrada koja se 50 godina dodeljuje, da građani vide žive pisce, vrhunske profesore i teoretičare. Ako to uništimo, šta drugo možemo da im ponudimo osim jeftinih rijaliti programa, diskoteka, kafića… Treba čuvati kulturu i voditi računa o generacijama koje dolaze”, zaključuje Jovanović.\nU realizaciji manifestacije, pored Književne zajednice “Borisav Stanković”, uključeno je Udruženje književnika Srbije (UKS) i Srpsko književno društvo (SKD).\nSokobanja ugostila 60 hiljada turista\nSOKOBANJA- Za prvih devet meseci ove godine u Soko banji je boravilo 60.000 domaćih gostiju, koji su zabeležili 279.346 noćenja, što je 14 odsto više…\nMahala Podvorce i ano vilo ki Leskovca hem jek i taro najpurane mahale kI diz ki Veternica, a olesere bešutne pes dikhena sar najpurane Leskovčanija…\nPreminuo pretučeni radnik „Elmonta“\nNIŠ - Pretučeni radnik obezbeđenja D. S. (53) preminuo je jutros u niškom Kliničkom centru (KC) od zadobijenih povreda, saopšteno je Tanjugu u upravi…


Uspešan nastup Turističke organizacije Grada Novog Sada na danima Vojvodine u Banja Luci - TONS\nHomepage Blog Uspešan nastup Turističke organizacije Grada Novog Sada na danima Vojvodine u Banja Luci\nTuristička organizacija Grada Novog Sada je u okviru manifestacije “Dani Vojvodine u Banja Luci” predstavila turističku ponudu kroz neposrednu komunikaciju sa posetiocima. Prvi dan manifestacije obeležila je konferencija za novinare i Poslovni forum u saradnji sa Privrednom komorom Republike Srpske i Privrednom komorom Vojvodine. Otvaranju su prisustvovali Privredna komora Vojvodine, predstavnici Turističkih organizacija iz Vojvodine, kao i mnogobrojni privrednici iz Republike Srpske.\nDrugog dana manifestacije, događaj je premešten na trg Krajine u centru grada gde su na pultovima zainteresovanoj publici bili dostupni propagandni materijali. Turistička organizacija Grada Novog Sada je privukla veliku pažnju građana Banja Luke, gde su od predstavnika TONS-a dobili sve interesantne priče vezane za Novi Sad, kao i informacije šta nas očekuje u narednom periodu i kao za doček Nove godine.


Srbija na vezi (Srbija na vezi) - Serije - mojtv.net\nPredstavljamo interesantne ljude i događaje iz Srbije i rasejanja\nKoliko Srbija poznaje svoje rasejanje, znamo li koliki je potencijal našeg naroda koji živi van matice? U emisiji ćemo pokušati da pojačamo vezu između Srbije i dijaspore\nOd januara, svake druge subote u 12.35 na Prvom i Satelitskom programu predstavljamo interesantne ljude i događaje iz Srbije i rasejanja. Želimo da publici u Srbiji približimo naše sunarodnike rasute po svetu kao i da međusobno povežemo i upoznamo Srbe koji žive na svim kontinentima.\nU svetu danas ima oko 11.5 miliona Srba, koji pored matične, žive u još 90 država na svih 5 kontinenata. Skoro polovina od ukupnog broja živi van zemlje. Koliko Srbija poznaje svoje rasejanje, znamo li koliki je potencijal našeg naroda koji živi van matice? U emisiji ćemo pokušati da pojačamo vezu između Srbije i dijaspore, jer, čini se da ne znamo dovoljno jedni o drugima.\nBavićemo se temama važnim za očuvanje nacionalnog identiteta. Pričaćemo o jeziku, istoriji, obrazovanju, kulturnoj baštini, očuvanju vere i tradicije, o našem mentalitetu i uklapanju u nove sredine. Istraživaćemo mesto Srbije u regionu, Evropi i svetu.\nDo sada su u emisiji govorili Matija Bećković, Marko Lopušina, Aleksandar Diklić, Igor Popović Džakarta, najbolji tv voditelj u Australiji Karl Stefanović, a predstavili smo i jednog od najpoznatijih Amerikanaca srpskog porekla, Ričarda Milanovića, čoveka koji je nekoliko decenija bio poglavica indijanskog plemena Agua Kalijente


RTCG - Radio Televizija Crne Gore - Nacionalni javni servis :: Turizam i ekologija :: "Norveška kultura" na Prazniku mimoze\nDELEGACIJA LEVANGERA U NOVOM 14. 03. 2019. 14:37 >> 14:04 0\nDELEGACIJA LEVANGERA U NOVOM\nPredstavnici norveškog grada Levangera borave u Herceg Novom, gdje će prisustvovati programu "Norveška kultura na 50. Prazniku mimoze", koji će večeras biti održan u Institutu "Dr Simo Milošević" u Igalu.\nProgram "Norveška kultura na 50. Prazniku mimoze" biće održan večeras od 19 sati u kongresnoj sali Instituta Igalo.\nPočeće projekcijom filma "Tragač" Nilsa Gaupa iz 1987. godine, ostvarenje koje je ostavilo trag u istoriji filma kao prva produkcija ikada snimljena na Sami jeziku. Uslijediće kratki koncert tradicionalne norveške muzike, duo violina-harmonika iz Levangera, koji čine Marit Vestrum i Bente Midtsveen.\nDelegacija Levangera, na čelu sa zamjenikom gradonačelnika Alf Magnar Rebergom sastala se danas sa potpredsjednikom Opštine Herceg Novi Milošem Konjevićem i njegovim saradnicima.\nU razgovoru predstavnika dva grada potvrđena je namjera za nastavkom saradnje koja traje već više od pet decenija.\nReberg je izrazio želju Levangera da nastave sa aktivnostima koje doprinose unapređenju rada hercegnovskih komunalnih preduzeća, te predložio da se o detaljima razgovara tokom narednih dana.\nOsim toga, Reberg je podsjetio da su osnažene veze između turističkih organizacija dva grada, što je važan prostor za saradnju.\n"Herceg Novi njeguje prijateljstva sa brojnim evropskim gradovima, a saradnja sa Levangerom je svakako među onima koje su donijele najviše rezultata", kazao je Konjević.\nPotvrdio je odlučnost da se dobri odnosi nastave, te zahvalio gostima na predlogu novih vidova podrške unapređenju lokalne zajednice.


Objekat: Danish National Maritime Museum\nMesto: Helsingor (Danska)\nPovršina: 17.500 m²\nFotografije: R. Hjortshøj, T. Wolzak, L. S. Mora\nMuzejske podzemne galerije predstavljaju priču o pomorskoj istoriji Danske sve do današnjih dana i smeštene su u okviru dvospratne pravougaone strukture koja uokružuju suvi dok ove luke.\n"Spajanjem starog suvog doka sa muzejskim programom mi smo istovremeno sačuvali ovu istorijsku strukturu, pretvarajući ga u dvorište koje donosi dnevnu svetlost i vazduh u srce potopljenog muzeja", rekao je Bjarke Ingels, osnivač arhitektonskog biroa BIG.\nArhitekta je takođe naglasio da prisustvo suvog doka omogućava da muzej bude vidljiv, bez uticanja na krajolik i vizure koje se pružaju prema susednom zamku. "Zbog poštovanja prema Hamletovom zamku morali smo da budemo potpuno nevidljivi i podzemni, ali da bismo mogli da privučemo posetioce trebalo nam je jako prisustvo", rekao je on. "Ostavljanje doka kao urbanog ambisa daje muzeju unutrašnju fasadu koja se okreće ka praznini i istovremeno pruža građanima Helsingora novi javni prostor potopljen osam metara ispod nivoa mora."\nTri dvospratna mosta/pasarele premošćavaju stari suvi dok. Prvi most ide direktno preko, stvarajući proširenje šetališta luke, dok drugi i treći most vode posetioce postepeno do ulaza u muzej.\nAuditorijum je sadržan u jednoj od pasarela, dok druge formiraju ekstenzije galerija, koje su osmišljene od strane firme koja se bavi postavkama galerija, Kossmann.Dejong. Dizajn studio KiBiSi, čiji je jedan od direktora Ingels, stvorio je kolekciju nameštaja za ulicu koji oivičava samu parcelu muzeja, a poređan je u obliku tačaka i crtica kako bi ličio na Morzeovu azbuku.


Turković u Washingtonu: Neprihvaćanje drugačijih može imati stravične posljedice | Kupujmo i koristimo domaće\nTurković u Washingtonu: Neprihvaćanje drugačijih može imati stravične posljedice\nMinistrica vanjskih poslova Bosne i Hercegovine, Bisera Turković je na poziv državnog sekretara Sjedinjenih Američkih Država, Mikea Pompea, prisustvovala radnoj večeri povodom uspostave Alijanse za slobodu vjera.\nAlijansa treba da predstavlja mrežu zemalja koje su posvećene zaštiti sloboda vjerovanja širom svijeta. Osnutak alijanse je vođena idejom da treba više raditi na zaštiti sloboda vjerovanja manjinskih grupa, borbi protiv diskriminacije i sudskih procesa koje u osnovi imaju negiranje slobode vjerovanja.\nAlijansa ima za cilj borbu za slobodu vjerovanja svih vjerskih ubjeđenja, koja zadržava pravo pojedinaca da ne vjeruju, da promjene način vjerovanja ili da manifestiraju vjerovanje bilo pojedinačno ili u zajednici sa drugima, pravo na obavljanje molitve, slijeđenje ili prakticiranje iste.\nMinistrica Turković je u svome izlaganju istakla da Bosna i Hercegovina u potpunosti podržava slobodu i prakticiranje vjerskih opredjeljenja.\nNaglasila je da ovogodišnja 25. komemoracija genocida u Srebrenici, podsjeća kako krive percepcije i neprihvaćanje drugih i drugačijih mogu da imaju stravične posljedice.\nMinistrica Turković je ukazala na potrebu promoviranja obrazovnih standarda koji bi već od malena djecu učili da su svi ljudi jednaki, sa istim pravima, te sa tolerantnošću jednih prema drugima. Nadalje je kazala da je neophodna važnost promoviranja jednakosti u obrazovnim sistemima kako bi se garantovalo pravo različitosti u pluralističkom društvu.\nNa putu za Wahsington ministrica Turković se u Berlinu sastala s ministrom vanjskih poslova Savezne Republike Njemačke, Heikom Maasom, i s ministrom vanjskih poslova Francuske Jean-Yves Le Drianom, saopćeno je iz Ministarstva vanjskih poslova BiH.


Zašto je Soroš optužen za zaveru protiv demokratije - Sputnjik Srbija\n18:43 17.11.2017 (osveženo 23:13 16.11.2018) Preuzmite kraći link\n„Novi Sputnjik poredak“ istražuje ko predstavlja veću pretnju zapadnoj demokratiji — Rusija ili Džordž Soroš?\nZašto je Najdžel Faraž, idejni otac „bregzita“, optužio Džordža Soroša za zaveru protiv demokratije? Koliko se poslanika Evropskog parlamenta nalazi na poverljivom spisku Soroševih saveznika koji je procurio u javnost? Kako se mađarski premijer Viktor Orban obračunava sa organizacijom američkog milijardera?\nGosti Nikole Vrzića su analitičar Dragomir Anđelković i novinar Željko Cvijanović.